Nevez ganet : pol teñzoriezh Diwan Bro Roazhon - Skol Diwan Roazhon\nGouzout hiroc’h war « Buhez ar bodadoù labour » 8 a viz Mae 2011\nLaouen omp o kemenn deoc’h ganedigezh pol teñzoriezh Diwan Bro Roazhon. 4 den a ya d’en ober : Ludovic ha Joëlle Goret, Myriam Thomas ha Marianne Duhamel. Myriam a resev al lizheroù (fakturennoù...) ha dasparzhañ anezho diouzh karg pep hini. Merañ a ra aozadur ar pol, sinañ ar chekennoù, kas an arc’hant d’an ti-bank. Ludovic ha Joëlle a ra war-dro ar gontouriezh (ebarzhañ ar fakturennoù bet ha savet er bilañs), a brient ar chekennoù hag a sav ar fakturennoù evit ar c’hantin ha me oar. Marianne a ver al lodenn sokial (goproù, dasparzh an eurvezhioù labour war ar bloavezh, ehanoù...).\nStaliet zo bet ur voest-lizheroù en trepas, nepell diouzh kombodoù ar familhoù. Da lakaat enni : ar fakturennoù da resteurel, paeamant ar fakturennoù, profoù, goulennoù, klemmoù... Bemdez vez digoret kazimant. Ur postel zo bet krouet ivez : compta.diwan.roazhon chez free.fr


Istor an timbroù - Wikipedia\nAn timbroù-post[kemmañ | kemmañ ar vammenn]\nAn timbroù-post a zo anezho (alies) tammoù paper pegus a vez implijet gant an neb a fell dezhañ/dezhi kas ul lizher dre hanterouriezh servijoù ar Post, en ur begañ ur skouerenn pe muioc’h war ar golo-lizher. Tra ma kinnig diouzh un tu ur skeudennig (mui ar priz, istitl ar skeudenn, anv ar velestradurezh, ar vro...) ez eo gwenn ha pegus an tu all.\nAn neb a zastum timbroù zo un timbrawour(ez).\nIstor an timbroù-post[kemmañ | kemmañ ar vammenn]\nA-raok 1840 e vez paeet un taos – kêr-ruz a-wechoù – gant an hini a reseve ul lizher. Abalamour da se e veze nac’het alies degemer al lizhiri. Klask a rae an dud ober gant servij embregerezhioù prevez, pezh a oa nec’hus evit ar Stad. Seurt prederiadennoù a oa e penn an Ao. Rowland Hill (3 a viz Kerzu 1795 Kidderminster – 27 a viz Eost e Hampstead, Bro-Saoz), hennezh « Postmaster general » er Rouantelezh-Unanet\nUr wech ma oa an Aotroù Rowland Hill e-barzh un davarn en em gavas e-kichen ur vatezh a oa war-nes resev ul lizher skrivet gant he muiañ-karet. Hogen nac’h a reas-hi paeañ paotr al lizhiri evit abegoù arc’hant hervezi. Rowland Hill a ginnigas astenn an arc’hant dezhi pa respontas e oa diezhomm : ijinet gant ar c’houblad ur sistem tresadennoù munut war ar golo-lizher evit eskemm kenetrezo e oa trawalc’h taolañ ur sell ouzh ar c’holoenn evit kompren petra a oa kaoz.\nPa skrivas Rowland Hill an teuliad "Post Office reform, Its importance and practibility" e felle dezhañ kinnig un diskoulm aes ha marc’hadmat evit ma vefe paeet ar frejoù gant an neb a gase ul lizher. Ijin a reas neuze ul golo-lizher ofisiel da implij dre ret hag un tamm paper gwerzhet 1 penny (« Penny postage ») da vout peget ouzh forzh goloennoù-lizher. Ober gant an timbroù-se dre begañ anezho war ar golo-lizher a vefe prouenn eo bet paeet an taos ret evit kas al lizher. Nullet e vefe un adimplij bennak dre lousañ an timbr gant ur siell gant ar velestradurezh.\nTri bloaz a voe ret gortoz a-raok na vefe bet laaket war ar marc’had an timbroù-post kentañ un tamm paper poltred ar rouanez Viktoria warnañ (« Black penny »). Poan he doa ar velestradurezh degemer ur sistem nevez gant an aon rak koll arc’hant bras.\nBerzh a reas an timbroù er Rouantelezh Unanet ken-ha-ken, ha heuliet ar skouer e broioù all timat : kantonioù Bro-Suis Zürich ha Jeneva, Bro Vrazil (1843), ar Stadoù-Unanet hag Enez Maoris (1847), Bro-C'hall ha Beljia (1849), Kab ar Spi Mat, Chile ha Portugal (1853).\nStadoù, Broioù ha kêrioù-Stad[kemmañ | kemmañ ar vammenn]\nEmbannet e vez timbroù gant melestradurezh ur Stad peurliesañ ha lakaet e gwerzh ganti en tiez-post pe dre harp ur rouedad burevioù prevez (stalioù-butun pe stalioù all). Unan eus perzhioù ur Stad eo ar moulañ ha gwerzhañ timbroù-post (hag un degas moneiz ivez !), hogen embannet ez eus bet dibaoe 167 bloaz kalzig timbroù-post e broioù nann-dizalc’h.\nEr broioù afrikan, azian pe amerikan trevadennet gant ar Stad-C’hall, ar Rouantelezh-Unanet, Bro-bPortugal, Bro-Spagn, Bro-Veljia, Alamagn (betek 1918), an Izelvroioù ez eus bet embannet timbroù-post gant anv ar vro betek ma 'z eus bet gounezet o zizalc’hidigezh gant ar pobloù.\nSkouerioù : Macau (Portugal), Basoutoland (R.U.), Rio Muni (Spagn), Martinik (Bro-C’hall), Curaçao (Izelvroioù), Inizi Marianez (Alamagn), Ruanda-Urundi (Beljia),\nBroioù emren zo bet aotreet gant o Stad kreiz embann timbroù-post o-unan : Aaland (Finland), Greunland hag Inizi Faero (Danmark), Manav, Gwernenez, Jerzenez, Aldernez, Jibraltar (liammet gant ar Rouantelezh-Unanet), Kaledonia Nevez, T.A.A.F., Polinezia Frañs, Inizi Sant-Pêr-ha-Mikelon (Stad-C’hall), Enez Norfolk (Aostralia), Antilhez Nederlandat (Izelvroioù), Kêr vBerlin (Alamagn ar C’hornog)…\nPa c’hoarvezh d’ur vro bezañ aloubet gant un arme estren e rank alies ar bobl degemer ar velestradurezh estren nevez. Er penn-kentañ ez vez implijet timbroù-post ar Stad alouber gant ur siell a ra anv eus ar Stad-se, a-wechoù eo timbroù ar vro aloubet eo zo implijet (Bavaria)\nDa skouer e Bro-Elzas ha Loren (1940), Memel e Lithuania (gant arme Bro C’hall), Ukraina (gant arme Alamagn), Roumania (gant arme Bulgaria)\nE fin an XIXvet kantved ez eus bet digoret burevioù-post e broioù dindan dalc’h ar stadoù european kreñv : Kreta (burev gall hag aostrian), Sina (burevioù gall, saoz, alaman, rusian).\nE-pad ar prantadoù brezel ez eus bet embannet timbroù gant melestradurezhioù rannvroel pe lec’hel zoken pa oa dibosubl ober gant timbroù boutin ar Stad (Barselona e 1931 pe e Polonia). Pa sav un rann eus ar bobl a-enep ar gouarnamant hag ar velestradurezh kreiz (Bro-Euskadi e 1868, Biafra e 1968, Taiwan abaoe 1949) e ra gant timbroù ar vro hepken.\nEvite da vezañ anavezet evel gwir timbroù-post gant ar velestradurezh etrebroadel (Unvaniezh Postoù ar Bed - U.P.B.) e rankont bezañ bet moulet e anv ur veli mestr war ur pastez-vro bras pe get. Ne vir ket tud pe strolladoù zo ouzh moullañ ha skignañ timbroù-post faos, nann-anavezet gant ur velestradurezh-post en despet d’ar stumm (paper pegus, skeudenn, talvoudegezh…) par d’ar re wir. Lakaat da wir hunvre ur vro dizalc’h eo pal an tudennoù a embann seurt traoù hag a vez graet « Cinderella » anezho e saozneg. Seurt brizhtimbroù zo bet embannet e-pad an XXvet kantved e Breizh, Euskal Herria (Euskadi), bro ar Saharaoui, Nagaland (India)… evit dastum arc’hant ha brudañ ur stourm politikel. Furlukined a bep seurt o deus lakaet e gwerzh timbroù eus broioù n’eus ket anezho ivez evel Sealand.\nAdtapet diwar « https://br.wikipedia.org/w/index.php?title=Istor_an_timbroù&oldid=1797493 »\nKemmoù diwezhañ degaset d'ar bajenn-mañ d'an 13 Mez 2018, da 12:29.


The Legend of Korra – Book Two : Spirits | Soubenn ar geek\nAtlantide : l’empire perdu »\nThe Legend of Korra – Book Two : Spirits\nGant fin The Legend of Korra e oa poent adstagañ ganti memestra ha sellet a-benn ar fin ouzh ar bloavezhioù all! Setu neuze an eil levr, hini ar speredoù!\nKregiñ a ra ar bloavezh gant Korra a ziviz mont da zeskiñ traoù gant hec’h eontr Unalaq, a zo e penn klan an dour en Norzh, kentoc’h eget kenderc’hel he studioù gant Tenzin. Hemañ a ziviz mont da veajiñ neuze hag e kas e vreur Bumi hag e c’hoar Kya, daoust dezhañ pas kaout c’hoant kement-se. Buan e verzo Korra ne fell ket da Unalaq sikour anezhi met hec’h implij na lavaran ket.\nUn tamm dipitet on bet gant tudenn Unalaq a seblant drouk adalek ar penn-kentañ. Ne seblante ket gwall soutil. Kalz dedennusoc’h ‘m eus kavet Varrick ar penn embregerezh fentus a oar implij e arc’hant evit ar pezh a fell dezhañ da skouer. Iskis e oa ivez aergelc’h ar bloavezh peogwir n’emañ ket ar strollad mignoned asambles ken kazi. Dudius eo memestra, brav bepred ha dedennus. Ur bam eo an div rann ispisial tro-dro da Wan, an avatar kentañ, da skouer. N’on ket bet fromet kement ha gant ar bloavezh kentañ met prantadoù brav a oa, tro-dro da familh Tenzin dreist-holl (an daou rummad). Kalz fent a zo bepred evel-just ha kalz plijadur ‘m eus bet o sellet, anat deoc’h. Hast ‘m eus gwelet petra c’hoarvezo en trede levr!\nStirad bevaat amerikan bet krouet gant Michael Dante DiMartino ha Bryan Konietzko. 14 rann 20 munut bet skignet evit ar wech kentañ etre an 13 a viz Gwengolo hag an 22 a viz Du 2013.\nThis entry was posted on Genver 1, 2015 at 12:46 g.m. and is filed under Stiradoù, webstiradoù ha skinwel with tags faltazi, familh, mignoniezh, sinema.\tYou can follow any responses to this entry through the RSS 2.0 feed. You can leave a response, or trackback from your own site.


Pajenn:Morvan - Buez ar Zent, 1894.djvu/131 - Wikimammenn\nPajenn:Morvan - Buez ar Zent, 1894.djvu/131\nar gouel. Mes ar gemenerez a respountaz n’e devoa nemed he micher evit beva hag e renke kaout boued d’ann deiziou gouel evel enn deiziou all. A veac’h e doa komzet evelse ma oue seizet-holl heb gellout finval nikun euz he izili. Neuze ec’h anavezaz he faot, hago veza iunet epad eiz dez, e pedaz ar Zant da vont d’he guelet. Guevrok a ieaz hag a bareaz anezhi dioc’htu enn eur ober sin ar groaz varnhi. Abalamour da ze e peder sant Guevrok ouz ar remm hag ouz ann droug izili.\nSimeon a ioa mab da Gleophas ha niz da zant Joseph. Diskenn a rea eta euz a lignez ar roue David, hag hervez al lezenn oa kenderv gompez d’hor Zalver. N’euz douetans ebed ne oue ive unan euz he genta diskibien ;\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/131&oldid=137308 »


Kuzul an Norzh - Wikipedia\nBanniel Kuzul an Norzh\nIzili Kuzul an Norzh\nKuzul an Norzh zo un aozadur a vod dilennidi eus broioù Skandinavia. Savet e voe e 1952 evit aesaat ar c'henlabour politikel etre pemp stad eus Skandinavia. Adalek ar penn kentañ e c'hallas o annezidi mont ha dont etre ar stadoù hep paseporzh ebet ha klasket e voe sevel ur marc'had boutin etrezo.\nAr C'huzul a ya d'e ober bremañ 87 kannad dilennet eus Danmark, Finland, Island, Norvegia ha Sveden kenkoulz hag eus an inizi Faero, Greunland hag an inizi Åland. Bep bloaz e vezont dilennet, e-barzh parlamant pep bro. Un dalc'h hollek a vez en diskar-amzer, hag en nevez-amzer e vez bodet ar pemp bodad-labour a zo. Teir yezh labour zo : an daneg, an norvegeg hag ar svedeg.\nE 1971 e oa bet savet ur C'huzul ar Vinistred evit kenurzhiañ politikerezh ar stadoù. Emañ burevioù kreiz Kuzul an Norzh e Kopenhagen ha burevioù all zo ivez e pep bro. Pal Kuzul an Norzh eo kas da benn labourioù ha ne c'hallfent ket bezañ graet gant pep stad he-unan. Rankout a ra gouarnamant pep bro rentañ kont eus ar pezh a ra evit ar c'henlabour etre broioù an Norzh dirak ar C'huzul.\nE-touez izili Kuzul an Norzh emañ ar stadoù hag an tiriadoù-mañ :\nDanmark (abaoe 1952)\nFinland (abaoe 1955)\nIsland (abaoe 1952)\nNorvegia (abaoe 1952)\nSveden (abaoe 1952)\nFaero (abaoe 1970)\nGreunland (abaoe 1984)\nÅland (abaoe 1970)\nDeuet eo ar broioù balt da vezañ arvesterien e-barzh Kuzul an Norzh, abaoe 1991 :\nLec'hienn ofisiel e c'hwec'h yezh (daneg, norvegeg, svedeg, finnig, islandeg ha saozneg)\nAdtapet diwar « https://br.wikipedia.org/w/index.php?title=Kuzul_an_Norzh&oldid=1654563 »\nDernière modification le 29 Gou 2015, à 21:25


Istor Enez Vriad\nRummad kar : Histoire et patrimoine\nRummad : Historique\nEmbannet d'an/ar 29 Mezheven 2008\nN'omp ket sur, tamm ebet, eus etimologiezh anv Enez-Vriad. Meneget e voe an anv « Brihiacum » evit ar wech kentañ e 1083.\nEnez-Vriad n'eo ket bet un enezenn a-viskoazh. Gwechall e oa stag ouzh an douar-bras, pa oa tud eno en Henoadvezh ar maen, war-dro 40 000 bloaz zo, ha roud zo bet kavet anezhe e-harz mougev Goareva, a-dreñv ar chaoser izelvor a-vremañ. Dindan ar mor e vez al lec'h-se bremañ pa vez uhelvor.\nE-leizh a roudoù ragistorel all zo bet kavet en enezeg a-bezh.\nRoudoù Romaned a gaver en enezenn Lavre.\nE meur a enezenn eus enezeg Briad, pe tost dezhi, ez eus aspadennoù c'hoazh eus manatioù (Lavre, Enez Vaodez, Enez Glas). Meur a sant a voe o chom enne (Budog, Gwenole, Maodez...).\nEr Grennamzer e oa enezenn Vriad ur gastellaniezh eus kontelezh Pentevr en em astenne eus Lambal da Wengamp.\nEr XIVvet kantved, e Gardenoù, e oa ur c'hastell-kreñv. E 1409 e tilestras ar Saozon en enez-Vriad. Galvet e oant bet gant Yann V, dug Breizh, hag a oa o vrezeliañ a-enep dugez Pentevr. Preizhet ha losket e voe an enezenn ha lazhadeget e voe an dud a oa o chom enni.\nTud Enez-Vriad a a oa bet o vont d'an Douar-Nevez, a-hervez, e deroù ar XVvet kantved. Ur c'hourser, Yann Goadalem, hag a oa diazezet e vag en enezenn, en dije diskouezet da Gristol Koulm an hent da vont da Amerika.\nE-pad brezel ar C'hevre, adalek 1591, e voe emgannoù a-leizh en enez Vriad.\nE 1790 e teuas parrez Briad, a oa e dalc'h eskopti Dol, da vezañ ur gumun.\nAn enezenn, zo war an hent mor a gas eus Sant-Maloù da Vrest, a oa ul lec'h strategel e-pad an Dispac'h Bras. Bagoù ar roue, ha re ar Republik da c'houde, met ivez re ar gourserien, a oa bet stank eno e-pad ar mareoù brezel-se.\nE 1832 e voe lazhet tud an enezenn gant ar c'holera.\nAdalek an XIXvet kantved e voe kaset da benn e-leizh a labourioù evit a sell ouzh an tourioù-tan hag ar balizennoù.\nUr vagerezh vartoloded e oa bet an enezenn, ken evit ar c'henwerzh (kabitened kabhornerien), ken evit an arme (e-leizh a gabitened-listri hag a amiraled).\nAdalek dibenn an XIXvet kantved e voe hoalet an douristed kentañ hag an arzourien gentañ gant an enezenn, livourien eus Frañs peurgetket met ivez livourien eus an estrenvro.\nAbaoe ar mare-se n'he deus ket paouezet an enezenn da sachañ touristed hag arzourien.\nE-pad an eil Brezel-bed e voe aloubet an enezenn gant an Alamaned. D'ar 4 a viz Eost 1944 o doa lakaet da darzhañ an daou tour-tan eus an enezenn, re ar Paun hag ar Rozedoù, a-raok mont kuit.\nSkoet e oa bet Enez-Vriad ivez gant heuliadoù ar peñseoù eoullistri d'ar strad. Lanv du an Amoko Cadiz, da skouer, en doa tizhet aodoù Breizh e miz Meurzh 1978.\nEn deiz a hiziv ez eo Enez-Vriad ur gumun zo bev a-hed ar bloaz ha kresk-bras a vez en he foblañs e-pad ar mareoù vakañsoù.\nAmañ emaoc'h :Accueil --- Istor --- Istor


Pop-tart - Wikipedia\nUr pop-tart a zo ur wastell gant sukr warni, hag a vez gwerzhet e Bro-Gebek. Krouet eo bet ar pop-tart gant ar gevredigezh Kellogg's. Ar pop-tart o devez blazioù disheñvel hervez o liv: sivi, chokolad, vanilha, mouar...\nAr pop-tarts a zo deuet en-dro diouzh ar c'hiz gant sikour klip têtes à claques war halloween.\nNe vez ket kavet pop-tarts e Breizh, rak dasparzhet e vez ar produ-mañ en USA, Rouantelezh-Unanet hag er C'hanada hepken.\nKrouet int bet ar pop-tarts er bloavezhioù 1960. Evit mont buanoc'h da brepariñ an dijuniñ int bet krouet. Evit kenglotañ gant an edajoù a oa dija war ar marc'had. E 1967 e vez kavet blazioù all. E 1971, un dudenn kartoon anvet Milton a ra bruderezh evit ar pop-tarts er bed saoznek.\nE 1992 ez eus ur gudenn gant ar pop-tarts: Thomas Nangle en deus lakaet unan da zeviñ en e gegin, lakaet en doa ur pop-tart en e grazerez-vara, ur prosez a zo bet a-enep Kellogg's. E 1994 ur c'helenner, Patrick Michaud, eus Skol-Veur Texas A&M, goude meur a daol aesa, en deus disklêriet e oa dañjerus lakaat ur pop-tart er grazerez-vara.\nE 2001, soudarded an USA a gas ganto 2.4 milion a bop-tarts en Afghanistan e-kerzh ar brezel a oa eno.\nE 2005 e krog Kellogg's ur bruderezh nevez anvet "Crazy Good".\nN'eo bet morse ezporzhiet ar pop-tarts e Breizh hag e Bro-C'hall.\nJames Prichard, Detroit News (2003), "Kellogg's popular, pioneering Pop-Tarts turn 40 this year"\nTrisha Renaud, Law.com (2002), "Flaming Pop-Tarts Spark Georgia Suit"\nLec'hienn ofisiel Kanada\nAdtapet diwar « https://br.wikipedia.org/w/index.php?title=Pop-tart&oldid=1815010 »\nKemmoù diwezhañ degaset d'ar bajenn-mañ d'an 13 Kzu 2018, da 23:04.


zeuas - Wikeriadur\nEus deuas gant ur c'hemmadur dre vlotaat (d > z)\ndre vlotaat zeuas\nFurm ar verb dont e trede gour unan an amzer-dremenet strizh, en doare-disklêriañ\nEn abardaevez-ze, tonton Tomaz ar Gervini, a zeuas da zigas d'eomp d'ar gear eur c'harradig avalou-douar a oamp bet o tenna du-hont, e Kervarzek, en eun dachenn feurmet evit an eostvez patatez. — (Ivon Krog, Eur Zac'had Marvailhou, Buhez Breiz, Kemper, 1924, p. 204.)\nJob ha Lom a zeuas e ti ar skluzier, unan o kanañ hag an hini all o tiskanañ. — (Jakez Riou, An Ti Satanazet, Skridoù Breizh, 1944, p. 13.)\nHogen ur bilhed fall a zeuas gantañ hag e rankas mont d'an arme. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 8.)\nGwez a zo a zeuas da zizeriañ : meleniñ a rae o delioù. Kaer am boa o louzaouiñ, lakaat ludu a bep seurt war o gwrizioù, e teuent, goustadik, da dreutaat, da weñviñ. — (Pêr Denez, Glas evel daoulagad c'hlas na oant ket ma re, Al Liamm, 1979, p. 99.)\nJezuz a zeuas d'ar gêr, hag adarre eun engroez tud war e dro, ken ne hellent ket debri eun tamm bara zokén. — (Aviel Sant-Mark 3-20, troet gant Kenvreuriez ar brezoneg, 1982.)\nUn nozvezh e voe klevet un drouz digustum e porzh Rospidou. Un den ranell a zeuas da sellout. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 66.)\nAn tasmant, avat, pa welas e chomemp diseblant, a zeuas tostoc'h c'hoazh ouzhomp hag a hirvoudas truezusoc'h eget biskoazh. — (Abeozen, Pirc'hirin Kala-Goañv, Al Liamm, eil emb. 1986, p. 132.)\nUr bern traoù iskis ha glac'harus evel 'ouzoc'h, a zeuas war spered an hini gozh, hag hi da fatikañ. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 97.)\nAr c'hi bihan a zeuas er gegin ha goude bezañ graet ul lipadenn da zorn an enseller hag ur fistoulennig gant e lost ouzh e c'har ez eas da buchañ e-harz troad e vestr. — (Goulc'han Kervella, Brezel ar Rigadell, Al Liamm, 1994, p. 158.)\nMet ar gwenan a zeuas war e dro hag en em lakaas da nijal ha da fraoñval en-dro d'e benn. — (Marsel Klerg, Faltazi an amzerioù kent, Mouladurioù Hor Yezh, 1999, p. 168.)\nSetu hor soudard o vale endra ma c'hell padout an hent dindan e dreid, ken na zeuas an noz warnañ. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 132.)\n[...], bet taget gant an droug-skevent kent na zeuas a-benn da beurziskouez e dalvoudegezh. — (Jarl Priel, Va Zammig Buhez, Al Liamm, 1954, p. 60.)\nDeiz va fask kentañ, soñj am eus, kanfard ebet nemedon ne zeuas d'an iliz gant ur jiletenn wenn ha gant ur vrec'henn seiz ouzh e vrec'h dehou. — (Jarl Priel, Va Zammig Buhez, Al Liamm, 1954, p. 27.)\n[...], ne zeuas ar c'housked dezhañ nemet d'ar mintin abred, pa voe poent sevel. — (Youenn Drezen, Sizhun ar Breur Arturo, Al Liamm, 1971, p. 15.)\n« Ucheikon ! Jezuz ! » eme Goup. Ne zeuas nemet se ganti. — (Jakez Konan, Lannevern e kañv ha danevelloù all, Al Liamm, 1980, p. 19.)\nHogen pa zeuas ar c'hazh d'ar razh e weljomp un ti a vent vat [...]. — (Jarl Priel, Amañ hag Ahont, Al Liamm, 1957, p. 221.)\nKimiadiñ a reas diouzh ar vestrez, hag edo o vont da lavarout kenavo d' ar verc'h pa zeuas soñj dezhañ e oa ar bennhêrez bouzar ha mut. — (Jakez Riou, Geotenn ar Werc'hez ha danevelloù all, Al Liamm, 1957, p. 69.)\nUl Lun abardaez, pa zeuas Per d' an ti d' ober un ehan e oa skuishoc'h ha prederietoc'h eget boaz. — (Abeozen, Pirc'hirin Kala-Goañv, Al Liamm, eil emb. 1986, p. 138.)\nzas (e gevred Breizh)\nAdtapet diwar « https://br.wiktionary.org/w/index.php?title=zeuas&oldid=269061 »


Glamp emren ar Feunteun Wenn – Deus da Blougastell da vrezhonekaat. Ha da gampiñ. Anat dit.\nGlamp emren ar Feunteun Wenn\nDeus da Blougastell da vrezhonekaat. Ha da gampiñ. Anat dit.\nDeus da Feunteun Wenn da ganañ\n20 Gouere 2019 20 Gouere 2019 rediwararmaezOber un evezhiadenn\nSadorn 27 a viz Suilhet\n1eur gk. Digemer, kafe, gatoioù\n2eur. Stalioù bihan evit adskrivañ pozioù kanaouennoù hengounel.\nPrientet ‘vo ganemp pozioù kanaouennoù a vez kanet alies, met ne blij\nket pep tra demp en destennoù (lakaomp eo cheñchet un tamm plas ar merc’hed abaoe m’int bet skrivet. Da skouer).\n4e30. Stal kanañ gant daou ganer eus kevredigezh An Daoulamm : Fañch ha Bernez\n8eur. Pred kanet\nMoaien ‘vo da gampiñ e-barzh ar park.\nSul 28 a viz Suilhet\n10eur. Kaozeadenn. Petra ober evit kaout muioc’h a vrezhoneg en hor\nbuhezioù pemdez ? Daoust hag e fell demp aozañ traoù all asambles ? Ha\nkement ‘zo tout.\nTaget Brezhoneg, Friko, kanañ, Plougastell, Plougastell-Daoulaz, Re diwar ar maez\n19 Gouere 2019 20 Gouere 2019 rediwararmaezOber un evezhiadenn\nNe vo ket graet sizhunvezh vrezhonek ebet ar bloaz-mañ.\nMet arabat bezañ trist : graet ‘vo un devezh a-bezh memestra. N’eo ket “less is more” ‘vez lavaret ?\nD’ar Sadorn 27 ha d’ar Sul 28 e vo graet. Kanañ, debriñ, dañsal ha tabutal a rimp. Deus ‘ta ! Amañ dindan e kavi ar program. Ha ma c’hellfes lakaat da anv a-raok e vije un tamm mat aesoc’h demp…\nEmañ ar program er post da-heul.\nTaget 2019, Brezhoneg, kamp, miz Gouere, miz Suilhet, Plougastell, Plougastell-Daoulaz, Re diwar ar maez\n21 Even 2019 2 Gouere 2019 rediwararmaezOber un evezhiadenn\nSetu follenn-nij ar glamp. Brav eo, n’eo ket ?!\nEtre ar Meurzh 23 hag al Lun 29 a viz Suilhet ’vo graet. Gwelloc’h eo ma c’hellit chom a-hed ar c’hamp, pe tri dervezh d’an nebeutañ.\nSkrivit d’ar mail-se ivez m’ho peus goulennoù da ober ouzhomp, pe lakait anezho en evezhiadennoù dindan ar pennad-mañ.\nUr blog hon eus !\nTaget 2019, Brezhoneg, Glamp, kamp, miz Gouere, miz Suilhet, Plougastell, Plougastell-Daoulaz\nTantad : ar program\n16 Even 2019 25 Even 2019 rediwararmaezOber un evezhiadenn\nD’ar Sadorn 29 a viz Even e Feuteun Wenn, Plougastell\nDa 5 eur :\nAbadenn evit ar vugale : sonerezh, kontadennoù, c’hoarioù gant Maïwenn MORVAN\nGouren : C’hoariet ‘vo er-maez war vrenn-heskenn gant displegadurioù tud eus Skolioù Gouren ar vro. Digor d’an holl ! Divyezhek.\nDa 6 eur :\nKaozeadenn gant Yann-Bêr Kervella : “Un ekonomiezh all”\nDa 7e30 :\nPred an tiegezh ha nozvezh Sant Yann.\n10€ an asiedad rata gant ur werennad gwin. Mirit ho pred gant Letig a-raok an 20 a viz Mezheven : 06 08 12 19 19\nBier Breizh ha gwin ar C’hallaoued a vo da werzhañ war al lec’h.\nMuzik ha dañsoù a-hen an nozvezh !\nDegemeret mat eo ar sonerien, ar sonerezed, ar ganerien hag ar c’hanerezed.\nDeuit da reiñ dorn adalek 2 eur.\nKampiñ a c’heller ober en ur park e-kichen.\nAr chas a chomo er gêr.\nTaget 2019, Brezhoneg, Gouren, Re diwar ar maez, Tantad Sant Yann\n8 Even 2019 25 Even 2019 rediwararmaezOber un evezhiadenn\nD’ar Sadorn 29 a viz Even 2019 e vo tantad e Feunteun Wenn.\nA-raok an tantad e vo :\nc’hoarioù hag abadennoù evit ar vugale\nur pred graet gant kig ha legumaj an tiegezh\nha traoù all n’int ket bet raksoñjet c’hoazh\nE-pad an tantad e vo kanerien, sonerien ha dañserien – kanerezed, sonerezed ha dañserezed ivez emichañs.\nN’eo ket echu ar program me gall a rit skrivañ demp dija ma fell deoc’h tont.\nEn em gavet eo ar program klok ! Klikit amañ evit sellet outañ (Klik).\nTaget Brezhoneg, Gouren, Re diwar ar maez, Tantad Sant Yann\nGlamp 2019 : partiet eo\n1 Even 2019 7 Gouere 2019 rediwararmaezOber un evezhiadenn\nGall a rez kelaouiñ da implijer diouzhtu : ur sizhunvezh vakañsoù ‘p eus ezhomm da gaout etre ar Meurzh 23 hag al Lun 29 a viz Suilhet evit dont da Blougastell da vrezhonegañ.\nLak da anv diouzhtu o skrivañ ur postel da : brezhoneg [at] riseup.net\nNe vo ket plas evit tout an dud !\nUn emvod a vo dalc’het e Feunteun Wenn d’ar Gwener 14 a viz Even adalek 6eur. Aozet ‘vo kement tra ‘vo da aozañ (pe dost) d’ar mare-se. Koaniet ‘vo asambles war-lerc’h : deus ‘ta !\nTaget 2019, Brezhoneg, Glamp\nGlamp ar Feuteun Wenn, #2\n26 Mae 2018 27 Mae 2019 rediwararmaezOber un evezhiadenn\nUr c’hamp brezhonek emren e miz Suilhet 2018\nEtre ar Yaou 12 hag ar Meurzh 17 a viz Suilhet ’vo graet. Gwelloc’h eo ma c’hellit chom a-hed ar c’hamp, pe daou zervezh d’an nebeutañ.\nNe fell ket deomp e vije ker ar sizhunvezh. Goulennet ‘vo gant pep hini reiñ 5 pe 7 euro bennak evit kement devezh ‘vo bet chomet er c’hamp. Ne servijo ket an arc’hant nemet da baeañ ar boued.


Mor Barents - Wikipedia\nPelec'h emañ Mor Barents (kartenn alamanek).\nMor Barents (Barentshavet e norvegeg; Баренцево море, Barentsevo More, e rusianeg) a zo ul lodenn eus Meurvor Arktika. En em ledañ a ra en hanternoz da Norvegia ha da gornôg Rusia. Anvet eo bet evel-se en enor d'ar moraer izelvroat "Willem Barents" (pe "Barentsz").\nEr c'hornôg da Vor Barents emañ Mor Norvegia hag er reter emañ Mor Kara, en tu all da enez Novaya Zemlya. Gant levezon ar Gulf Stream n'eo ket ken yen dour Mor Barents ha ma c'hallfed gortoz en ur mor ken pell en hanternoz, ha stank eo ar pesked ennañ, dreist-holl ar moru, ha niverus ar besketaerien da-heul. Mourmansk eo ar porzh brasañ war aodoù Mor Barents, hag implijet e vez da borzh-brezel gant morlu Rusia.\nAdtapet diwar « https://br.wikipedia.org/w/index.php?title=Mor_Barents&oldid=1767544 »\nMorioù Meurvor Arktika\nKemmoù diwezhañ degaset d'ar bajenn-mañ d'an 2 Gwe 2017, da 18:30.


Ur pennad Club de Regatas Vasco da Gama zo ivez.\nUr moraer hag un ergerzher e voe Vasco da Gama (war-dro 1469 - 24 a viz Kerzu 1524). Ganet e voe e Sines moarvat, e Portugal. Beajiñ a reas kalz war vor, war urzh roue Portugal. An Europad kentañ eo bet o verdeiñ betek Indez.\nAbaoe deroù ar XVvet kantved e oa moraerien eus Portugal o verdeiñ pelloc’h-pellañ a-hed aodoù Afrika. Gant Bartolomeu Dias e oa bet tizhet Kab ar Spi Mat e 1488, da skouer. An tamm anaoudegezh a oa neuze eus stumm Afrika hag an anaoudegezh a oa eus lec’hiadur Indez, dastumet diwar beajoù dre zouar, a roe da soñjal e oa tu da dizhout Indez dre ober tro Afrika war vor. Gant ar roue Manuel Iañ e oa bet dibabet un noblañs, Estevão da Gama, tad Vasco, da gemer penn ul lestr da vont dre vor war-zu Azia. Hogen mervel a reas Estevão da Gama e 1497, pa oa da vont kuit. Neuze e voe fiziet ar garg da ren al listri d’e vab, Vasco.\nLoc’hañ a reas eus porzh Lisboa d’an 8 a viz Gouere 1497, gant 150 den e bourzh pevar lestr. Vasco da Gama e oa kabiten al lestr brasañ, ar São Gabriel ; e vreur Paulo da Gama, Nicolau Coelho ha Gonçalo Nunes e oa an tri c’habiten all. E miz Kerzu 1497 e voe tizhet ganto, e kreisteiz Afrika, al lec’h pellañ a oa bet darempredet gant Bartolomeu Dias. Kenderc’hel a rejont goude-se, oc’h heuliañ aodoù Su Afrika da vare Nedeleg : abalamour da se e voe roet an anv Natal (Nedeleg e portugaleg) d’ar vro a oa hedet ganto. D’an 2 a viz Meurzh 1498 e voe ret dezho chom a-sav war aod Mozambik, goude ma oa bet paket al listri gant ar gwallamzer. Meur a ehan all a reas Vasco da Gama war aod reter Afrika. E Malindi, war aod ar pezh zo Kenya bremañ, e voe degemeret mat hag e voe kinniget dezhañ ul loman, Ibn Majid, a anaveze Meurvor Indez. Gant an den-se e voe kaset listri Vasco da Gama betek Indez.\nD’an 20 a viz Mae 1498 e c’helljont dilestrañ e Kalikut (Kozhikode hiziv an deiz), ur gêr vras war aod Kerala. Evel-se e oa bet digoret an hent-mor etre Europa hag Indez, ha gant se un hent pouezus evit kenwerzh ar spisoù.\nDistreiñ a reas Vasco da Gama da Lisbon en hañv 1499. War an hent distro e varvas e vreur, Paulo da Gama, ha douaret e voe war enez Terceira, en enezeg an Azorez. Brud vat a zeuas da Vasco da Gama goude e zistro. Gant ar roue Manuel I e voe anvet Almirante do Mar das Índias (Amiral Mor Indez), hag ur gopr uhel a voe paeet dezhañ. An titl noblañs a Dom a voe roet dezhañ.\nVasco da Gama o tilestrañ e Kalikut, d’an 20 a viz Mae 1498\nDiv wech all ez eas Vasco da Gama war vor betek Indez. Bez e oa zoken da vezañ besroue eno ha gouarnour en anv roue Portugal. Met mervel a reas nepell goude bezañ erruet e Goa, en e drede beaj, e miz Kerzu 1524. Mervel a reas e Kochi (portugaleg Cochin), d’ar 24 a viz Kerzu ha douaret e voe eno a-raok na vije degaset e relegoù da Bortugal en-dro e 1539. Kement hag ar priñs Herri ar Merdeer, Vasco da Gama zo kiriek da emled impalaeriezh trevadennel Portugal. Ouzhpenn kavout an hent da vont da Indez, e lakaas Portugal da vezañ ur vro c’halloudus e Meurvor Indez, gant e varregezh evit marc’hata hag evit brezeliñ. Klask a reas lakaat muzulmaned reter Afrika pe India da dreiñ da gristenien, dre gaer pe dre heg, oc’h ober brezel hag o lazhañ tud, hep damantiñ. En abeg da se n’eo ket gwall vrudet en India hiziv an deiz.\nThe sea-route to India & Vasco da Gama (e saozneg)\nAdtapet diwar « https://br.wikipedia.org/w/index.php?title=Vasco_da_Gama&oldid=1901931 »\nErgerzherien Meurvor Indez\nKemmoù diwezhañ degaset d'ar bajenn-mañ d'an 5 Mae 2021, da 14:57.


Wikimammenn:An davarn/Miz Gwengolo 2014 - Wikimammenn\nWikimammenn:An davarn/Miz Gwengolo 2014\n1 Miz Gwengolo 2014\n1.1 Grants to improve your project\n1.2 GB war-du IA\nMiz Gwengolo 2014Aozañ\n⇑ An davarn • Miz Eost 2014 ≪ Miz Gwengolo 2014 ≫ Miz Here 2014 • Rann nevez e tavarn miz Gwengolo 2014\nGet help: In IdeaLab or an upcoming Hangout session MediaWiki message delivery (kaozeal) 2 Gwe 2014 da 18:52 (CEST)\nGB war-du IAAozañ\nDemat deoc'h ! Da gelaouiñ ac'hanoc'h, lakaet 'm eus levrioù 'zo niverelaet gant Google e Internet Archive gant sikour BUB. Gwelout an disoc'h. Deurus eo BUB peogwir e labour e-unan gant IA hag e OCR. Tu zo da bellgargañ adalek IA betek Commons aes ivez gantañ.--Gwendal (kaozeal) 12 Gwe 2014 da 14:55 (CEST)\nAdtapet diwar « https://br.wikisource.org/w/index.php?title=Wikimammenn:An_davarn/Miz_Gwengolo_2014&oldid=65031 »\nDernière modification le 12 Gwe 2014, à 14:55\nKemmoù diwezhañ degaset d'ar bajenn-mañ d'an 12 Gwe 2014, da 14:55.


Rouantelezh Sussex - Wikipedia\n477 – 825 →\n- Dilestradeg Ælle Sussex 477\nRouantelezh Sussex (Suth Seaxe) a oa ur rouantelezh angl-ha-saoz a gloke e harzioù gant hini keoded ar Regnenses ha kontelezh Sussex. E-pad ar grennamzer e voe goloet un darn vras an dachenn-mañ gant ur goadeg vras, Andred hec'h anv.\nHervez ar C'hronik angl-ha-saoz e oa bet savet rouantelezh Sussex gant Ælle e 477. Dilstret en defe en ul lec'h anvet Cymenes ora ha faezhet en defe ar vrezhoned a vefe tu-se. Un emgann arall a vefe c'hoarvezet e Mearcredes burne e 485 hag e 491 en-defe Ælle aloubet kreñvlec'h Anderitum. Hervez Beda e vefe bet Ælle ar roue sakson kentañ o kaout un damani war e genvroiz. Difizius eo an andonou evit un amzer ken gozh ha dar vrasañ ar glaskourien a gred n'en em solutaas ar rouantelezh nemet e kreiz ar VIvet kantved. Daoust ma'z eo gwirheñvel e oa Ælle un unpennoù galloudus e oa tostoc'h e zamai, war a seblant, ouzh hini ur penn-brezel eget hini ur roue gwir.\nN'anavezer netra diwar-benn istor Sussex kent 607 pa stourmas Ceolwulf Wessex outi. E 685 e repuas Wilfrid York e Sussex goude ma oa bet diarbennet gant Ecgfrith Northumbria. Enni e chomas betek 686 ha gounid a reas tud ar vor d'ar reliion gristen. Hervez Beda e tegemeras Æthelwealh Sussex enez Wight ha bro ar Meonware digant Wulfhere Mercia goude ma oa bet badezet gantañ.\nUn tammig goude-se, avat, e voe lazhet Æthelwealh gant Cædwalla Wessex, a oa en harlu d'ar mare-se. Gwastret e voe ar rouantelezh met kaset kuit e voe an alouberien gant daou ealdorman - Berthun Sussex hag Andhun Sussex - a renjont ar vro. E 686 e argasjont Hlothhere da harpañ e niz Eadric met argaset adarre e voe ar rouantelezh gant Cædwalla, a oa aet da roue Wessex. Faezhet e voe Berthun ha sujet ar rouantelezh.\nHe frankiz a adkavas ar rouantelezh, war a seblant, met n'anavezer nemet nebeutig a draoù diwar-benn istor Sussex goude-se. E 692, un den anvet Noðhelm a sinas ur garta asambles gant ur roue arall, Watt e anv. Hervez ar C'hronik angl-ha-saoz e oa Noðhelm ur c'har Ine Wessex ha gantañ e stourmas ouzh Geraint Dumnoea e 710.\nDre gartaoù dreist holl e anavezer istor Sussex er VIIIvet kantved. E 717 e voe graet ar garta diwezhañ sinet gant Noðhelm. Æthelstan Sussex a voe test enni hag e 722 e stourmas Ine Wessex ouzh Sussex, ar pezh a zamveg en-doa adkavet ha frankiz ar rouantelezh.\nUn tammig goude-se ez eas Æthelbert Sussex da roue met n'eo anavezet nemet dre gartaoù. N'anavezer ket amzeriadoù e ren, met, war a seblant, e veve en hevelep marevezh ha Sigeferth Selsey, eskob Sesey goude 733. E 766 e kaver ur garta rarall, graet gant Ealdwulf Sussex ha sinet gant daou roue arall : Oslac Sussex ha Ælfwald Sussex.\nUr roue, Osmund Sussex e anv, a sinas div garta arall e 765 ha 770, met an hini diwezhañ a voe gwirikaet gant Offa Mercia, a zamveneg en-doa kollet ar rouantelezh e frankiz etre an div amzeriad-se hag e oa aet da sujet Mercia. Offa a wirikaas div karta gant Æthelbert ivez ha goude 772 e roas tirioù gantañ e-unan e Sussex. Oswald Sussex, a oa test d'e gartaoù, na sine nemet dux Suðsax. Gwirheñvel eo e oa bet rediet rouaned Sussex da zilezel o zitl hag e oa bet staget Sussex ouzh Mercia.\nGoude emgann Ellendun e voe kaset kuit Mercia eus ar vro gant Wessex. N'adkavas ket Sussex e frankiz, avat. E 839 e voe gavet asambles gant Kent, Surrey hag Essex da Æthelstan Wessex a renas anezhi evel un is-rouantelezh betek e varv etre 851 ha 855. Ouzh Wessex e voe staget Sussex neuze.\nRoll rouaned Sussex\nAdtapet diwar « https://br.wikipedia.org/w/index.php?title=Rouantelezh_Sussex&oldid=1778169 »\nKemmoù diwezhañ degaset d'ar bajenn-mañ d'an 21 Kzu 2017, da 18:33.


Pajenn:Milin - Gwechall-goz e oa.djvu/21 - Wikimammenn\nPajenn:Milin - Gwechall-goz e oa.djvu/21\nho peus-hu hen taolet dindan ho kwele ? Me a rank gwelet petra eo, rak brema eo anat d’in ne lavarit ket ar wirionez atao.\n— N’ ho peus netra gwelloc’h da ober, ha ma karjac’h e vijec’h bet eat pell a zo beza lavaret d’in diwar-benn petra ho poa doan. Kit eta, buhana ha ma c’helloc’h. Setu arc’hant d’eoc’h da vont ha da zistrei ama ganti, rak klevit ervad :\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/21&oldid=136662 »


Marie Marvingt - Wikipedia\nGanedigezh 20 C'hwevrer 1875\nMarv 14 Kerzu 1963\nMicherioù Aervagerez • Kazetennerez\nKlañvdiourez • Levierez\nSkrivagnerez • Sportourez\nBrevedoù 1899 (karr-tan)\n1901 (baloñs sturius)\nNiv. 281, 8 Du 1910 (nijerez)\nLesanv La Fiancée du Danger\nE Chamonix e 1913\nMarie Félicie Élisabeth Marvingt, bet ganet d'an 20 a viz C'hwevrer 1875 en Orlhac hag aet da Anaon d'ar 14 a viz Kerzu 1963 e Nancy, a oa ur sportourez, ur glañvdiourez, un ijinourez, ul levierez hag ur gazetennerez c'hall.\nEr sportoù e voe brudet da gentañ hag e c'hounezas meur a briz ; goude-se e troas war-du an aervagerezh e 1891 hag an nijerezh e 1910 ; un nijerez-ambulañs a voe ijinet ganti e 1912.\nMeur a rekord etrebroadel a dapas e meur a ziskiblezh, hag ar vaouez enoret ar muiañ en Istor Bro-C'hall e voe.\nMerc'h e oa da Félix Constant Marvingt, tailhanter er post, ha d'e wreg Élisabeth Brusquin. E 1889, pa oa-hi 14 vloaz, e varvas he zad ha tri breur dezhi. Divizout a reas chom dizimez, divugel, ha gouestlañ he buhez d'ar sportoù.\nUn aotreegezh war al lennegezh a dapas, hag e teskas pemp yezh (an esperanteg en o zouez) a-raok mont da gazetennerez. Ar vezegiezh, ar gwir, ar c'han hag an distilhañ a studias ivez, koulz hag ar c'hizellerezh, al livouriezh ; un aktourez hag ur skrivagnerez e voe ivez.\nMarie Marvingt e voe ar vaouez kentañ o neuñvial a-dreuz ar stêr Seine (12,5 km). Dre ur stummadur sirk Rancy e voe fungorollerez, janglerez, marc'hegerezh, ha trapezerez.\nE 1899 e voe unan eus ar maouezed kentañ o kaout an aotre da vleinañ ur c'harr-tan ; daou vloaz goude e voe aotreet da leviañ ur baloñs sturius.\nE meur a sport e voe brudet : bobsleigh, golf, iskrim, jiminas, kanoe, marc'hegezh, marc'hhouarnerezh, melldroad, polo, ruzikat, ski, sportoù emgannañ ha tennañ. Prizioù a voe deroet dezhi en darn vuiañ eus ar sportoù-se, ha 17 rekord etrebroadel en nijerezh a yeas ganti.\nDa 15 vloaz, e 1890, e roeñvas gant he c'hanoe a-hed 400 km eus Nancy da Goblenz. E 1899 e voe aotreet da vleinañ ur c'harr-tan ; bleinañ ur stlejerez hag ur vag-dre-dan a zeskas ivez goude-se.\nE 1901 e voe he nijadenn gentañ en ur baloñs sturius ; er bloaz-se e voe brevedet. E 1905 e tapas Priz kentañ ar pouleñvat hag e voe ar vaouez kentañ o kas ur marc'h-houarn grand-bi ; gant an doare marc'h-houarn a anavezomp – hag a oa nevez d'ar mare – e troadikellas eus Nancy da Vilano, eus Nancy da Dolosa hag eus Nancy da Vourdel.\nE 1907 e voe kampionez en International Shooting Competition gant un tenn war-hed 300 metr ; en hevelep bloaz e c'hounezas Neuñvadeg Pariz, pa neuñvias a-hed 16 km e 4 eurvezh ha 8 munutenn : pilet e voe rekord 5 eurvezh ha 10 munutenn an neuñvierez aostralian Annette Kellermann (1886-1975), ar Vorganez aostralian . Tri bloaz goude, d'ar 15 a viz Meurzh 1910, e voe enoret M. Marvingt gant Medalenn aour Akademiezh ar Sportoù. Gant an alpaerezh e voe dedennet ivez : war kabenn un dek menez bennak en Alpoù e plantas he fig, ar Menez Gwenn en o zouez.\nPeogwir e veze diaes ober sportoù gant ur sae hag e oa berzet d'ar merc'hed gwiskañ brageier ez ijinas Marie Marvingt ar vrozh-bragoù.\nMennet e oa da gemer perzh e Tro Bro-C'hall war varc'h-houarn 1908, met berzet e oa d'ar merc'hed ; redek a reas evelato hep bezañ enskrivet : goude ar gwaz diwezhañ e loc'has-hi hag e voe ar vaouez kentañ oc'h echuiñ ar redadeg, gant tremen 160 km redet bemdez.\nE 1908 e Chamonix, 1909 e Gerardmer (Vosges) ha 1910 er Ballon d'Alsace ez eas ganti maout ar ski, al luj hag ar ruzikat ; d'ar 26 a viz Genver 1910 e c'hounezas Kib Léon Auscher kampionad etrebroadel ar bobsleigh evit ar merc'hed e Chamonix.\nE 1909 e tibradas eus Nancy gant ur baloñs sturius war-du Suffolk e Bro-Saoz ; ar vaouez kentañ e voe o nijal a-us Mor Breizh ha Mor an Hanternoz. Bloaz goude, d'an 8 a viz Du 1910, e voe an trede maouez er bed o vezañ brevedet evit leviañ un nijerez (breved niv. 281) goude Raymonde de Laroche (niv. 36) ha Marthe Niel (niv. 226)  hag un dournijerez. Diouzhtu e labouras da sevel raktres un nijerez-ambulañs.\nE 1910 ivez e tapas Priz kentañ an nijadeg hir en Aéroclub de l'Est, pa levias eus Nancy da Neufchâteau e-kichen Liège e Belgia e pemzek eurvezh ; en hevelep bloaz, e c'hounezas ar priz kentañ pa nijas eus Nancy da Rondefontaine (Doubs) ; gant he baloñs, e 1910 bepred, e nijas eus Nancy da Garlsruhe en Alamagn, ha c'hoazh eus Nancy da Landau en Alamagn adarre. Pevarzek gwech e levias he baloñs sturius e 1912, en o zouez nijadennoù Pariz–Brusel ha Pariz–Mars-la-Tour (Meurthe-et-Moselle).\nE deroù ar Brezel-bed kentañ e 1914 en em wiskas evel ur gwaz hag ez emouestlas e 42vet batailhon ar chaseourien war droad ; pa voe merzet he zaol gwidre en trañcheoù e chomas en talbenn, ma servijas evel klañvdiourez ha skoazellerez er surjianerezh. Pelloc'h e voe anvet e 3vet rejimant chaseourien an Alpoù e torosad an Dolomitoù en Italia, ma adreñvas gloazidi dre ski. E 1915 e voe o leviañ ur bombezer a-us an danframmoù milourel alaman e Metz ; kroaz-brezel 1914-1918 a voe deroet dezhi.\nGant an nijerez-ambulañs bet aozet ganti e c'hallas kas buanoc'h ar c'hloazidi. Goude ar brezel e kendalc'has da stourm evit ma vije diorroet an nijerezh mezegel. E 1934, pa oa Marie Marvingt ofiserez e servij ar Yec'hed el lu gall en Afrika an Norzh e tiazezas ur servij nijerezioù-ambulañsoù e Maroko ; hi a voe ar c'hentañ klañvdiourez-nijerez brevedet en diskiblezh nevez-se, e 1935.\nE 1960, hag hi oadet 85 bloaz, ez eas eus Pariz da Nancy war varc'h-houarn hag e tapas he breved leviañ ur viñsaskell ; e miz Du e levias ar c'hentañ biñsaskell dre zazloc'h gall, ar SNCASO SO.1221 Djinn.\nNebeut a-raok he marv en un ti evit ar re gozh e Nancy – biskoazh n'eo bet pinvidik, pa ne veze gopret nemet evel kazetennerez – he devoa lakaet he anv da vont betek al Loar.\nE 1922 he devoa Marie Marvingt embannet e roje 10 000 dollar da gement den hag a raje gwelloc'h egeti war tachenn ar sportoù, an arzoù, ar skiantoù hag ar beajoù. Adembann a reas he galv er c'hazetennoù e 1938, hag er skinwel e 1948. Biskoazh n'eo bet rediet da ziyalc'hañ ar sammad.\nUn nijerez-ambulañs en Aostralia... a-drugarez da Varie Marvingt.\n1935 : Les ailes qui sauvent, teulfilm diwar-benn an nijerezh mezegel. \n1949 : Sauvés par la colombe, teulfilm diwar-benn an nijerezh mezegel.\nMedalennetañ maouez Bro-C'hall eo Marie Marvingt hiziv c'hoazh : 34 medalenn en holl, koulz en he bro hag er bed, en o zouez Kroaz ar brezel 1914-1918, Marc'hegez al Lejion a enor (1935), Marc'hegezh Urzh ar Yec'hed Foran (1937), Ofiserez al Lejion a enor (1949).\nLa fiancée du danger (2009), teulfilm sevenet gant Michèle Larue ha Noël Burch. \nLa fiancée du danger (2017), teulfilm skrivet gant Patrick Baud ha sevenet gant Bernard Rebatel ha Jimmy Valentin. \n(fr) CORDIER, Marcel & MAGGIO, Rosalie : Marie Marvingt, la femme d'un siècle, Éditions Pierron, 1991 (ISBN 978-2-7085-0092-1)\n(fr) BARON-BOILLEY, Françoise : Marie Marvingt – À l'aventure du sport, L'Harmattan, 2013 (ISBN 978-2-343-01269-8)\n(fr) VEILLON, Jean & VEILLON, Raymond : Marie Marvingt, Le Bourget : Ailes Annciennes, 2013 (ISBN 978-2-9523694-6-6)\n(fr) CLECH, Jacky & UDERZO-OTT, Monique : Histoires de pilotes, tome 8 – Marie Marvingt, Idées Plus Éditions, 2016 (ISBN 978-2-916795-67-6)\n(fr) BRASME, Pierre : Femmes d'exception en Lorraine, Le Papillon Rouge, 2018 (ISBN 978-2-490379-00-2)\n(en) MAGGIO, Rosalie : Marie Marvingt, Fiancée of Danger – First Female Bomber Pilot, World-Class Athlet and Inventor of the Air Ambulance, McFarland, 2019 (ISBN 978-1-4766-7550-3)\n(fr) Ministère des Armées. Kavet : 24 Mezheven 2019.\n(fr) Cantal Auvergne. Kavet : 24 Mezheven 2019.\n(fr) Marie Marvingt – La fiancée du danger. Kavet : 24 Mezheven 2019.\n(fr) TINDON, Hélène : Les Ninety-Nines France. Kavet : 24 Mezheven 2019.\n(en) "The Bride of Danger"– The Western Mail, 08/05/1914. Kavet : 24 Mezheven 2019.\n↑ (fr) Vieilles Tiges. Kavet : 24 Mezheven 2019.\n↑ (fr) Gaumont Pathé. Kavet : 24 Mezheven 2019.\n↑ (fr) [ps://www.filmsdocumentaires.com/films/109-marie-marvingt-la-fiancee-du-danger Films & Documentaires]. Kavet : 24 Mezheven 2019.\n↑ (fr)Error on call to Template:cite web: Parameters url and title must be specified. Kavet : 24 Mezheven 2019.\nAdtapet diwar « https://br.wikipedia.org/w/index.php?title=Marie_Marvingt&oldid=1900523 »\nKemmoù diwezhañ degaset d'ar bajenn-mañ d'an 15 Ebr 2021, da 10:15.


Buhez ar Zent. pages 467, 468. Encyclopédie Marikavel.\npages 467, 468\nrene a c'hanas en Azi, war-dro ar bla 140, hag a oe skolaet gant sant Polykarp, diskib sant Yan hageskob en Smyrn.\nDont a reas, dindan eun hevelep mestr, da vezan gouiziek bras war ar relijion gristen, ha merkan a ra d'imp, en e skridou, an evez a dôle e-unan war ar c'henteliou a gleve : « Gallout a rafen c'hoaz, emezan, diskouez al lec'h mac'h azeze an eskob santel, pa gomze d'imp eus a Zoue. Hen gwelet a ran bepred, hag ar c'homzou a deue eus e c'henou, pa brezege d'ar bobl, a zo skrivet em c'ha-lon. Kaout a ra d'in e glevet o komz eus sant Yan an Avieler, hag eus ar re-all o devoa bet an eurvat da welet Jezuz, pa veve war an douar. Selaou a rên piz an treo-ze holl •; o skrivan a rên en goueled ma c'halon, ha Doue a ra d'in ar c'hras d'o c'haout bepred em spered. »\nPa deuas gloar ar verzerenti da zougen sant Polykarp d'ar baradoz, Irène, daoust pegen bras oa e zeskadurez, a zalc'has gant e studiou war ar Skritur Zantel ha war la-variou an Ebestel, hag en doare-ze e teuas da vezan ken barrek da stourm ouz an heretiked, enebourien an diabarz, ha m'oa sant Justin da stourm ouz ar baganed, enebourien an diavêz.\nDont a reas da Lyon, elec'h ma oe heleget gant sant Pothin. Er mare-ze, diskibien Montan a glaske silan o hereziou en Bro-C'hall (1); beleien Lyon a gasas Irene da Rom da c'houlenn ouz ar pab Eleuther petra d'ober oute.\nSant Pothin, dastumet gantan kurunen ar verzerenti, o vezan deut da vervel, epad ma oa Irene oc'h ober e dro, e oe grêt d'ezan kemer e gador (178).\nDre e ouiziegez, e bedennou hag e skoueriou, e lakas holl gêriz Lyon, hag eleiz a dud-all gante, da drei kein da Zatan ha da zigemer relijion Jezuz-Krist.\nLakat a reas ive ar peuc'h etre kristenien ar zav-heol ha re ar c'huz-heol, ne oant ket evit 'n em glevet war an devez da ober gouel Fask. Gouzanv a reas ar verzerenti, er bla 202, en amzer Septim-Sever.\nEleiz a skridou a zavas, mes an darn vrasan aneze a zo et da goll; gwellan zo, ar «Pemp levr eneb an hereziou» a zo deut betek ennomp.\nAr Skritur-Zakr ha Kelennadurez an lliz\nKomzou Doue o deus daou hent da zont betek ennomp : ar Skritur-Zakr ha kelennadurez an lliz.\nHon Zalver Jezuz-Krist ne skrivas netra e-unan, ha pa gargas an Ebestel da zerc'hel gant e labour, ne lavaras ket d'eze: «Skrivet levriou ha kaset aneze dre ar bed »; mes lavaret a reas : « Prezeget war an toennou ar pez am eus lavaret d'ec'h. »\nDre-ze eo anat e felle d'Hon Zalver gwelet e gelennadurez o vezan embannet dre gomz kentoc'h eget dre skrid.\nEpad dek vla, da nebeutan, an lliz he deus bevet heb Aviel, ha gallet he dije derc'hel da vezan en doare-ze.\nSetu petra skriv sant Irene e-unan : « Maze, emezan, en deus skrivet eun Aviel, en yez ar Judevien, epad ma oa Per ha Pôl o prezek en Rom hag o tiazezan enni an lliz. Goude-ze, Mark, diskib hag hanterour Per, a lakas dre skrid kelennadurez an abostol-ze, ha Lukas, diskib Pôl, a skrivas en eul levr an Aviel a brezege e vestr. Erfin, Yan, an diskib muian-karet, an hini a ziskuize war galon an Otrou, a skrivas ive eun Aviel, epad ma oa o chom en Ephes, en Azi... Bezan 'z eus eta pevar Aviel, na muioc'h na nebeutoc'h.\n- Mes ha goude n'o dije an Ebestel lezet pennad skrid ebet war o lerc'h, daoust ha ne vije ket bet dleet, memes tra, heuilh o c'helennadurez, prezeget d'imp gant ar re m'o deus fiziet enne gouarnamant an illzou ?\n- Eo, rak ar Spered-Santel n'en deus ezom na paper na liou evit embann dre ar bed kelennadurez ar zilvidigez. Evit anaout ar gwir fe, awalc'h eo anaout kelennadurez lliz Rom, Iliz-meur, mar zo unan, koz, mar zo unan, brudet, mar zo unan, diazezet gant an daou abostol glorius Per ha Pôl. Enni eo e virer kelennadurez an Ebestel.\n(4) Montan a oa eun assyrian, a glaskas sevel eur relijion neve, war-dro ar bla 172 goude donedigez Hon Zalver, abalamour ma ne gave ket, war e veno, striz awalc'h ar relijion gristen.


Lies-savenn (Windows, Mac OS X, Linux, Steam OS)\nC'hoari video liesc'hoarier, freeware\nNo More Room in Hell zo ur c'hoari video doare First-person shooter liesc'hoarier ha dreistbevañ spont. Savet eo bet gant Matt "Max" Kazan ha diazezet war ar c'heflusker video perc'hennet gant Valve Corporation Source. Bed ar c'hoari video a zo unan beuzet gant un aloubadeg zombied, ar c'hoarier a c'hell choaz etre 8 tudenn dreistbever, diazez an doare c'hoari a zo ar c'hengred etre ar c'hoarierien evit dreistbevañ.\nAr c'hoari a c'hell bezañ c'hoariet en doare "tizhout ur pal" pe "dreistbevañ". Awen ar c'hoari No More Room in Hell a zo da glask e-kostez heuliad filmoù George A. Romero Living Dead, an titl e-unan a zo tennet eus ur frazenn er film Dawn of the Dead. Ul lodenn eus an dudennoù a adkaver er c'hoari a zo bet awenet gant filmoù all evel American Psycho pe The Big Lebowski.\nAdtapet diwar « https://br.wikipedia.org/w/index.php?title=No_More_Room_in_Hell&oldid=1754719 »\nKemmoù diwezhañ degaset d'ar bajenn-mañ d'an 13 Gou 2017, da 21:23.


Dastum a reomp karitelloù strink-liv - Skol Diwan Roazhon\nGouzout hiroc’h war « Buhez ar bodadoù labour » 15 a viz Gwengolo 2013\nDastumet e vez karitelloù strink-liv goullo er skol. D’ober petra ? Da gas d’un embregerezh a ra war dro adaozañ seurt produioù ha da zastum un nebeud gwenneien evit ar skol (lod eus ar c’haritelloù dastumet - merkoù HP, Canon, Lexmark, Dell, Olivetti ou Samsung - a c’hell bezañ gwerzhet). Da ziwall zo : ne zastumomp ket ar c’haritelloù laser.\nMa fell deoc’h goût muioc’h war an obererezh-se : http://www.cartouche-vide.fr\nAr strollad "kommando krampouezh" a kinnig deoc’h ur gwerzh krampouezh e skol ar Blosn d’ar Gwener 1 a viz C’hwevrer evit lidañ Gouel ar Gouloù (d’ar merenn vihan).\n28 a viz Genver 2019\nNevez ganet : pol teñzoriezh Diwan Bro Roazhon\nLaouen omp o kemenn deoc’h ganedigezh pol teñzoriezh Diwan Bro Roazhon. 4 den a ya d’en ober : Ludovic ha Joëlle… Lenn pelloc’h\n8 a viz Mae 2011\nTroc’hañ, troc’hañ, drailhañ, drailhañ...\nBenoît, Antoine, Joëlle, Fabrice, Gurwant, Julien, Gérald eus bodad al liorzhañ a oa en em vodet disadorn evit krennañ… Lenn pelloc’h\n3 a viz Ebrel 2011\nLidiroa an distro !\nE miz Here 2010 en doa paouezet bodad kehentiñ Diwan Bro Roazhon da embann Lidiroa, e lizher elektronek, evit lakaat muioc’h a nerzh e sevel hag amprouiñ lec’hienn web nevez ar skol. Goude 4 miz ha 2000 gweladenn (o tont eus 38 bro !), e seblant… Lenn pelloc’h\n21 a viz Meurzh 2011


Jorge Amado (10 Eost 1912 - 6 Eost 2001) a oa ur skrivagner eus Brazil.\nJorge Amado e 1997\nGanet e voe en un atant bras e-kichen Itabuna, e kreisteiz stad Bahia ha tremen a reas e yaouankiz e porzh Ilhéus, er stad-se ivez. Adalek 1930 betek 1934 e studias ar gwir e skol-veur Rio de Janeiro. E romant kentañ, O país do carnaval, a voe embannet e 1931, pa oa 18 vloaz. E-pad e studioù e tommas ouzh mennozhioù ar gomunourien. Goude ne zeuas ket da vezañ gwiraour, met en em lakaat a reas da labourat evel kazetenner.\nAbalamour d’e vennozhioù e voe harzet Jorge Amado meur a wech. E 1941 e rankas kuitaat Brazil. Repu a gavas en Arc'hantina hag en Uruguay ; e 1945 e tistroas d’e vro ha dilennet e voe d’ar vodadenn vonreizhañ, en anv Strollad Komunour Brazil (PCB), Tri bloaz diwezhatoc’h avat ez eas kuit adarre, war-zu Europa ar wech-se. Bevañ a reas e Bro-C'hall hag e Tchekoslovakia . Distreiñ a reas da Vrazil e 1952.\nDilezel a reas e obererezh politikel neuze evit plediñ gant al lennegezh hepken. En e skridoù kentañ e kave abeg er gevredigezh vrazilat. Adalek ar bloavezhioù 1950 e tilezas an temoù-se : goap ha fent, erotegezh ha boazioù relijiel ar bobl a gaver mesk-ha-mesk en e skridoù, ma taolenn buhez ar re baour en deus anavezet e proviñs Bahia. Kalz eus e levrioù zo bet graet filmoù diwarno.\nLoreet e voe e obererezh skrivagner gant medalennoù e meur a vro : e 1984 e oa bet anvet da gomandour el Lejion a enor, gant ar prezidant gall François Mitterrand. Resev a reas ivez ar Priz Stalin evit ar Peoc’h, e 1951, ar priz Camões, ar priz pouezusañ e bed al lennegezh portugalek, e 1994, ha meur a briz all c’hoazh.\nO país do carnaval (romant, 1931)\nCacau (romant, 1933)\nSuor (romant, 1934)\nJubiabá (romant, 1936)\nMar morto (romant, 1936)\nCapitães de areia (romant, 1937)\nVida de Luís Carlos Prestes (Buhez Luís Carlos Prestes) (1942)\nTerras do sem fim (romant, 1943)\nSão Jorge dos Ilhéus (romant, 1944)\nGabriela, cravo e canela (romant, 1958)\nOs velhos marinheiros (romant 1961)\nOs pastores da noite (romant, 1964)\nDona Flor e seus dois maridos (romant, 1966)\nTenda dos milagres ) (romant, 1969)\nTereza Batista, cansada da guerra (1972)\nTieta do Agreste (romant, 1977)\nTocaia Grande (romant, 1985)\nO sumiço da santa (romant, 1988)\nFilmoù zo bet graet diwar darn eus e romantoù\nDona Flor e seus dois maridos. Er film se e klever ar ganaouenn O Que Será?, savet gant Chico Buarque\nAdtapet diwar « https://br.wikipedia.org/w/index.php?title=Jorge_Amado&oldid=1875849 »\nDernière modification le 19 Mae 2020, à 19:28\nKemmoù diwezhañ degaset d'ar bajenn-mañ d'an 19 Mae 2020, da 19:28.


Ganedigezh 8 Kerzu 1844\nMarv 9 Genver 1918\n• Pauvre Pierrot (1892)\nKentañ film tresadennoù-bev\n• Autour d'une cabine (1894)\nCharles-Émile Reynaud (1844-1918) e oa un treser, un ijinadenner hag ur filmaozer gall.\nE 1877 ez ijinas ar praksinoskop, ha goude-se e savas an Théâtre Optique ma tiskouezas tresadennoù-bev.\nUnan eus diorreerion ar sinema e voe : eñ eo an den kentañ a reas tresadennoù-bev, eñ eo ivez o vannas war ur skramm bras, eñ eo c'hoazh a c'houlennas ma vije savet ur pezh sonerezh a-ratozh evit e abadennoù.\nUnan eus ar filmaozerien gentañ e voe Charles-Émile Reynaud neuze.\n3 Ar C'hoariva Optek\nD'an 8 a viz Kerzu 1844 e voe ganet Charles-Émile Reynaud e Montreuil-sous-Bois, mab d'an engraver medalennoù Benoît Claude Brutus Reynaud ha d'ar skolaerez Marie-Caroline Bellanger, a oa un dourlivourez war hec'h amzer vak.\nHervez reizhoù ar prederour ha skrivagner suis Jean-Jacques Rousseau e voe desavet ar bugel.\nE labourva e dad e teskas an treloc'herezh resis, hag e vamm a gelennas dezhañ troioù-micher an tresañ hag al livañ.\nE 1858, d'an oad a 14 vloaz, e voe deskard en ul labouradeg ardivinkoù optek ha fizikel kent mont da zeskiñ an tresañ greantel. Goude-se ez eas da labourat e ti ul luc'hskeudenner, ma reas distremenadennoù war glichedoù kent en em staliañ d'e dro evel luc'hskeudenner e Paris.\nE 1864 e heulias kentelioù an abad Moigno (1804-1884) diwar-benn ar skiantoù, a veze roet dre vannañ skeudennoù war ur skramm ; buan e teuas Charles-Émile Reynaud da vout eiler an abad ha da zeskiñ ar vicher a gelenner-prezegenner.\nEn hevelep mare e reas skeudennoù evit ur geriadur skiantel, Dictionnaire général des sciences théoriques et appliquées ar c'helenner Adolphe Focillon, a zeuas er gouloù e 1870 ; dindan ren A. Focillon ivez e reas luc'hskeudennoù stereoskopek eus ar familhoù plant pennañ.\nE 1865 e varvas tad Charles-Émile Reynaud, a yeas da vevañ gant e vamm e Lo Puèi de Velai, a zo kêr c'henidik an tiegezh Reynaud. Diwar atiz an doktor Claude Auguste Reynaud, a oa ur c'henderv d'e dad, e kendalc'has da studiañ ar skiantoù.\nE-pad Brezel 1870-1871 e voe klañvdiour e-kichen an doktor Reynaud en ospital Lo Puèi de Velai.\nAmzer vak a gemeras goude ar brezel betek 1873, pa voe galvet gant an abad Moigno da-geñver un heuliad prezegennoù e Paris diwar-benn al luc'hskeudennerezh. Ur c'hwitadenn e voe ar prezegennoù, ha distreiñ da Lo Puèi de Velai a reas. Eno e voe aozet kentelioù a-zivout ar skiantoù evit studierion ar Skolioù greantel hag evit an dud voutin, dre vannadennoù luc'hel. Berzh a reas Charles-Émile Reynaud gant e "gentelioù dre weled", pa ziskoueze arnodennoù skiantel war ur skramm bras.\nE Lo Puèi de Velai, e 1876, ez ijinas Charles-Émile Reynaud ar praksinoskop. Bloaz war-lerc'h ez eas da Baris d'e vreouañ, hag eno en em stalias adarre evit fardañ praksinoskopoù hag o gwerzhañ.\nD'an 21 a viz Here 1879, d'an oad a 35 bloaz, e timezas gant Marguerite Rémiatte. Daou vab o devoe, Paul e 1880 hag André e 1882.\nKendelc'her da labourat war ar praksinoskop a reas Charles-Émile Reynaud : ur c'hinkladur a voe ouzhpennet d'ar c'hoariell, a droas da braksinoskop-c'hoariva ; ur gornigell anvet La toupie fantoche a zouge melezourioù stouet dindan ur gantennad skeudennoù ; ha goude e vannas skeudennoù ar praksinoskop war ur skramm. Gouhebiñ a rae an ijinadenner avat, pa ne c'halle ket kontañ istorioù gant e venveg na oa nemet 12 skeudenn ennañ, atav an hevelep re a-hed pep abadenn.\nE 1888 e teuas a-benn da hiraat an heuliadoù skeudennoù, alese an Théâtre Optique a ziskouezas e Mirdi Grévin e Paris e 1892 ; Pantomimes lumineuses e oa anv an abadenn, ma tiskouezas an tresadennoù-bev kentañ en Istor ar sinema.\nPa 'z erruas Cinématographe ar vreudeur Auguste ha Louis Lumière e 1895 e voe echuet abadennoù an Théâtre Optique e Mirdi Grévin. War ziskar ez eas labouradeg praksinoskopoù Charles-Émile Reynaud, met kerkent e labouras war un ijinadenn all, ar Stéréo-Cinema (1907). C'hwitañ war e daol a reas avat, pa ne zeuas ket a-benn da dizhout e bal : bannañ skeudenoù e bos war ar skrammoù.\nDav e voe dezhañ neuze paouez gant e enklaskoù ha gwerzhañ ul lodenn eus e vinvioù. Distrujañ a reas an Théâtre Optique ha stlepel an darn vrasañ eus e jestrc'hoarioù er stêr Seine. Pauvre Pierrot hag Autour d'une cabine eo an oberennoù nemeto a zo deuet betek ennomp.\nE deroù 1917 e voe taget Charles-Émile Reynaud gant un darwazh skevent, ha kaset da Ospital a re zibare Ivry-sur-Seine d'an 29 a viz Meurzh 1917. Eno e chomas betek e varv d'an 9 a viz Genver 1918, d'an oad a 74 vloaz.\nIjinadennoù[kemmañ | kemmañ ar vammenn]\nPemp eilenn eus Pauvre Pierrot (1892)\nAr praksinoskop (1877).\nAr praksinoskop-c'hoariva (1879), gant ur c'hinkladur difiñv a-dreñv ar skeudennoù blivet.\nAr praksinoskop dre vannadur (1880), a vanne skeudennoù ar praksinoskop-c'hoariva war ur skramm dre ul letern hud.\nAr Stéréocinématographe (1902), un ardivink da gemer luc'hskeudennoù e bos.\nAr Stéréo-Cinéma (1907), a glaske blivañ al luc'hskeudennoù-se.\nAr C'hoariva Optek[kemmañ | kemmañ ar vammenn]\nAn Théâtre Optique (Paris, 1892)\nD'ar 1añ a viz Kerzu 1888 e voe breouet an Théâtre Optique gant Charles-Émile Reynaud.\nTri bloavezh a-raok donedigezh ar vreudeur Lumière en Istor ar sinema e vanne an ijinadenner skeudennoù bliv war ur skramm e teñvalijenn ur sal e Mirdi Grévin.\nKentidi a oa bet dezhañ avat : filmoù 50 eilenn dezho a oa bet diskouezet gant ar Breizhveurad William Kennedy Laurie Dickson (1860-1935). Ur vunutenn ha tregont eilenn d'ar berrañ eo padelezh pep Pantomime, lod o padout betek pemp munutenn. Ouzhpenn-se e c'halled hiraat an abadennoù dre baouez war ur skeudenn, distreiñ d'unan gent, gorrekaat pe vuanaat dibun ar film, kement-se diouzh ersavioù an arvesterion.\nSonerezh a voe savet a-ratozh gant ar pianoour Gaston Paulin evit pep film : ar c'hentañ abadennoù sinema e voe an Théâtre Optique e gwirionez.\nE-lec'h e vandennoù paper boas e rae Charles-Émile Reynaud gant ar filmoù gweñv 70 mm o ledander, e nitrat kelluloz (C6H8N2O9, anvet ivez kelluloid), bet ijinet gant an Amerikan John Carbutt ha gwerzhet abaoe 1888 gant an Amerikan all George Eastman, ijinadenner ar binvioù Kodak.\nWar-eeun war filmoù-se e trese ar skeudennoù, gant livioù treuzwelus, evel ma veze graet evit tresañ war plakennoù gwer al leternioù hud. Liv du a veze ledet tro-dro d'an tudennoù, a-benn ma ne c'hallje ar gouloù nemet tremen drezo hepken.\nToullet e oa ar film etre pep skeudenn kent bout lakaet en ur voest a-blaen. Dre un dornell e veze roet tro d'ar voest, ha dre an toulloù e veze kaset ur granenn 36 melezour warni, a gase ar skeudennoù war-du ar skramm. Dre ul letern all e veze bannet ar c'hinkladur, kuit ag e adtresañ war pep skeudenn.\nE-keit ha ma troe ar voest evit bannañ ar film e veze dastumet hemañ en ur voest all, dre an hevelep ardivink. Un dek mil gwech bennak e voe bannet pep film etre 1892 ha 1900.\nUn displet bras a oa da ijinadenn Charles-Émile Reynaud koulskoude : unel e oa pep film, ne c'halled ket ober eilskeudennoù anezhañ ; ne oa ket tu neuze da ziskouez an hevelep Pantomime e meur a sal war un dro, ha re goustus e vije bet ober adfilmoù treset gant an dorn bewech : 500 skeudenn war 36 metrad film a ya d'ober Pauvre Pierrot, 646 skeudenn evit 45 metrad evit Autour d'une cabine.\nA zo kaeroc'h, touzet un tamm e oa bet an ijinadenner p'en devoa sinet ar gevrat gant Mirdi Grévin : berzet e oa dezhañ diskouez an Théâtre Optique en ur sal all. Un hanter milion a dud a welas an abadenn etre 1892 ha 1900 evelato, ar pezh a zo bras-divent evit ur sal hepken.\nPa voe taer ar c'hevezerezh etre Cinématographe ar vreudeur Lumière hag an Théâtre Optique e klaskas Charles-Émile Reynaud ober gant filmoù nevez, 35 mm o ledander, hogen ur c'hwitadenn e voa rak da get ez ae an tresadennoù pitouilh pa vezent bannet a-ziwar ker strizh ur skor.\nNevesaet e voe Pauvre Pierrot hag Autour d'une cabine e 1992, ha bannet war ar skramm en-dro da-geñver kant vloaz an Théâtre Optique en hevelep bloavezh.\nSkritell gant Jules Chéret (1892)\n1895 Autour d'une cabine''\n↑ 1,0 ha1,1 Lec'hienn gouestlet da Charles-Émile Reynaud (fr)\n↑ An eilvet embannadur (1877), Gallica (fr)\n↑ Georges Sadoul (9vet emb., 1999), Histoire du cinéma mondial des origines à nos jours, Flammarion, ISBN 978-2080602169 (fr)\n↑ Sellit ouzh doare nevesaet 'Pauvre Pierrot hag ouzh Autour d'une cabine war YouTube.\nGeorges Sadoul (1992), Dictionnaire des cinéastes, Seuil, ISBN 978-2-02-011516-2 (fr)\nAdtapet diwar « https://br.wikipedia.org/w/index.php?title=Charles-Émile_Reynaud&oldid=1977385 »


Gant ar ger Manhattan e tegouezher amañ. Evit sterioù all ar ger, gwelit Manhattan (disheñvelout).\nManhattan (distagadur: [mænˈhætən]) a zo unan eus ar pemp borough (ranngêr velestradurel) a ya d'ober kêr New York er Stadoù-Unanet. An hini bihanañ anezho eo, met an hini stankañ ar boblañs ennañ, hag ivez an hini pinvidikañ. Ur plas arc'hantel bras eo, hag eno emañ Wall Street hag an New York Stock Exchange. Ur bern skraberioù-oabl a zo, gant ar re vrudetañ evel an Empire State Building hag an One World Trade Center a gemer lec'h ar World Trade Center distrujet gant gwalldaolioù d'an 11 a viz Gwengolo 2001. Er New York City Hall (« Ti-kêr Evrog Nevez ») emañ sez Gouarnamant ar gêr. Skolioù-meur brudet zo ivez, evel Columbia University, New York University ha Rockfeller University.\nLec'hiadur Manhattan e kêr New York\nGwel eus Manhattan.\nHeñvel ouzh New York eo Manhattan ul lec'h bedvroat. Kalz koñsuldioù ha sez ar Broadoù Unanet a gaver eno. E China Town emañ an niver brasañ a Sinaiz er Cʼhornôg. Lec'h touristelañ ar Mell Aval eo, gant 62,8 milion a doutisted e 2017,. Ar mirdioù brudetañ eo ar Metropolitan Museum of Art, ar muzeom amerikan istor naturel hag ar Museum of Modern Art (MoMA). Time Square, Central Park ha Grand Central Terminal emañ e-touez an dek lec'h ar muiañ gweladennet er bed.\nDont a ra an anv eus ar ger mounseek manaháhtaan hag a dalv « enezenn stank he zorgennoù » moarvat.\nDiazezet e voe ur post kenwerzh e Manhattan izel gant tud eus ar Proviñsoù-Unanet e 1624. Prenet e voe da Ameridianed hag anvet Amsterdam Nevez e 1626. Tremen a reas dindan reoladur ar Saozon e 1664, hag e voe adanvet New York pa voe roet an douaroù-se da Dug Evrog (Duke of York e saozneg) gant e vreur ar roue Charlez II Bro-Saoz.\nC'hoarvezout a ra ar borough eus enezenn Mahattan, Marble Hill en douar bras hag enezigoù. Enezenn Manhattan zo 59 km² dindani, 21,6 km hirder ha 3,7 km ledander dezhi d'al ledanañ (e-kichen ar 14vet straed).\nYen ha gleb e vez ar goañv, tomm ha gleb an hañv.\n↑ (en) Mayor De Blasio And NYC & Company Announce NYC Welcomed Record 62.8 Million Visitors In 2017. NYC & Company, Inc (20 a viz Meurzh 2018). Kavet : April 4, 2018.\n(en) Lec'hienn kadoriad borough Manhattan\n(en) Lec'hienn Gouarnamant Kêr New York gant liammoù da ajañsoù Manhattan\nAdtapet diwar « https://br.wikipedia.org/w/index.php?title=Manhattan&oldid=1881920 »\nKemm diwezhañ d'an 25 Gou 2020 da 12:04\nKemmoù diwezhañ degaset d'ar bajenn-mañ d'an 25 Gou 2020, da 12:04.


Pajenn:Juluen - Evel ma pardonomp.djvu/9 - Wikimammenn\nPajenn:Juluen - Evel ma pardonomp.djvu/9\nDoue ! Dec’h e oa o zro, ha warc’hoaz, e vo hon hini... An amzer a detl, hag an ankou a zo kriz ha didruez. Met da betra sonjal, kement-se, en amzer dremenet !... « Pa vez glac’haret an den, eo kouls d’ezan kana eget gouela » ...Lezomp an treou ze a gostez breman... ha deuit, sed, da zibri ho skudellad soub... Arru eo diwezat anezi, tremenet eo koulz koan, ( Hag e ya môn da gichen an oaled , da drentpa ar souhenn) ha bremaïk e vo poeut d’imp mont da gousket !\nYa ! mamm goz ! met gant an avelaj-man,... dïroliet eo an amzer,... n’allfomp ket serri eul lagad.\nBah 1... n’ hon deus den, ni, er-maez... hag ez afemp da gemer kement-se a boan-spered !\nYANN, tostaet ouz ar prenestr a sell er-raez\nO, evit me, n’am eus ket aoun da-vihana... ha pa glevan ar mor o c’hoari e benn hag o trouzal, evel ma ra breman, e kav d’in e klevan e vouez ouz ma gcrvel, evel ma zad koz gwechall... n’ hoc’h eus ket a sonj,,.. en noZ ma savetaas lestr tri-gwern an i lollandiz.\nMON, gant eus\nO 1 ro, peoc’h !... Yann !... ro peoc’h !... diwezatoc’h cz i, met hirio I... petra sonjez ?... re yaouank,... re yaouank... Eur gvvaz ’out memez tra, Yann, ma fôtr bihan... Doue d’az pennïgo ! ha da skuilhae vennoz warnoc’h ho taou !... Sed, deuit breman, aman, da gichen an tan, da zibri ho tamm soub.\nMARÏVONIG ha YANN, en eur dostdt\nTrugarez !... Bennoz Doued’eoc’h mamm goz !\nHa c’houi, mamm goz, ne debrot tamm ebet ?...\nMON, en eur vont da gichen ar c’houfr\nBremaïk ! e kavin gwelioVh ma boued, p am bo echu ma Iabour... Ha neuze, evid ar c’heit e vin e-dro d’ar pakadennou-man !... N’eo ket ar pez a zo anezo !... Pipi Varkêr a dle dont aman gant e garr... Met n ? eo ket an tammouigou treou a zo aman a lako kement-se e warc’h Moji da e’houeza.\nAdtapet diwar « https://br.wikisource.org/w/index.php?title=Pajenn:Juluen_-_Evel_ma_pardonomp.djvu/9&oldid=129224 »


Journal de Renaud Camus, dimanche 17 octobre 2021\ncréée le dimanche 17 octobre 2021, 12 h 28\nmodifiée le dimanche 17 octobre 2021, 12 h 31Plieux, dimanche 17 octobre 2021, onze heures du matin. Nous voyons le soir tant de films, petits et grands, Pierre et moi, que je ne ~~~~~ ~~~~~ ~~~~~ ~~~~~~~ — ~~~~~~-~~~ Psycho ? — ~~~~ ~~~~~~ ~~~~~~ ~~~~~~~~~~ ~~~ n’être pas elle-même, ~~’~~~~~ un fake, ~~~~ ~~~~~~~~~~~~ ~~~ ~~~ ~~~~~~~ ~~~~. ~~~ ~~~~~~ ~~~~ ~~~~~~~ ~~~~~ ~~~~~~~~ ~~~ ~~~~~~~, ~~~ ~~~~~ ~~~ ~~~~~~~~~~~~ ~~~~~~ ~~~~~. ~~~ ~~~~~~~~ ~~~~~~~ ~~~~~~~~, dans sa conversation ~~~~~ ~~~~~~~ ~~~~ ~~~~~ ~~~~ ~~~~~~~ ~~~ ~~~~ ~~~~~~~~~~~~. ~~~~~ ~~~~~~ ~~-~~-~~~ ~~~ ~~~~~ ~~~~~~ ~~~~~~ ~~’~~~~~~~, ~~~~~~~~~~~~ ~~~~~~~~ ~~~~ ~~~~~~~~~~, ~~~~~~~~~~~~~~, ~~~~~~ ~~~~~ ~~~ ~~~~~~. L’homme n’est pas ce ~~~’~~~ est, ~~~~~~ ~~~ ~~~’~~~~ ~~’~~~~~~. ~~~ ~~~ ~~~~~ ~~~ ~~~~~~~~~~~~ ~~~~~~~ ~~~~~~~ ~~~ ~~~~~~~~~~~~~ ~~~ ~~~ ~~~~~~~~~~~~~, ~~~~~~ dis-crimination.\nLe ~~~~~~ ~~~ ~~~~~~ ~~~~-~~~~~, ~~~~~ ~~~~~~~~, ~~~ tout particulièrement ces ~~~~~~-~~~, ~~~~~~ ~~~~ ~~~~~ ~~~~ ~~~~~~ ~~~ ~~ La Dépossession. ~~’~~~ ~~~~~~~~ ~~’~~~~~~~~~~~ ~~~ ~~~ ~~~~~ ~~~~~~~ ~~’~~~~~~~~~ ~~~ ~~~ ~~~~~~~~, ~~~ ~~~ ~~~~~~ ~~~~ ~~~~~~~~~~~ ~~~~ idées déjà exprimées ~~~~~~~~~ ~~~ ~~~~~~~~ ~~~~~ ~~~~~~ ~~~~ ~~~ ~~~ ~~~~~~~~ ~~~~~~, ~~~~ ~~’~~~~~~~ ~~~ ~~~~~~~~ ~~~~ ~~~~-~~~~~ (~~~ ~~~~~~~~ ~~~~~~~~~~~) : ~~~ ~~~~~~ ~~’~~~ ~~~~~~ ~~~ ~~~~~~~~~ ~~~~~~~ et peut-être éclairant, ~~~~~ ~~~~ ~~~~~~~~~~~~ ~~~~~~~~~~~~ — la ~~~~~~~~~~~~ ~~~~ ~~~~~~~~~ ~~~~ nouvelle.\nIndubitablement, ~~’~~~~~~ ~~~~ ~~~~~~~~~~. ~~~ ~~~~~~ ~~~~~~ ~~~ ~~~~~ ~~~ ~~~~~ ~~~ ~~~~~~~~~~ ~~~~~~~~~~~ ~~’~~~~ ~~~~~~~~~~~, ~~~~ représente peut-être un ~~~~~~~~ ~~~ ~~~ ~~~~~~~~ — ~~’~~~~~~ ~~~~ un tiers, ~~~~~ ~~. ~~~~~~~~~~ ~~~~~~~ ~~~~ ~~’~~~~~~~~ (~~~ ~~~~ ~~~~~ ~~~~~~~~~~~~~, ~~~~~ ~~’~~~~~~~~~). ~~~~~ ~~~~ ~~~ ~~~~~~, ~~~~ ~~~~~~~~~~~~~ passage de Jacques ~~~~~~, ~~~~~ La Technique, ~~~~ ~~~~~~~ ~~~~~~~~~ ~~~~~~~~~~~, ~~~~ ~~~~~~~~~~ ~~ ~~~ ~~~~~~~~ ~~~ ~~~~~~~~~ ~~~~~ ~~ ~~’~~~~~ ~~~~ ~~’~~~~~~~ ~~~~ ~~~ ~~~~~~~, ~~~~~~ ~~~ ~~~~~~~~~ :\n« Or si nous ~~~~~~~~ ~~~ ~~~~~~ ~~~~~~~~~~~~~ (~~~~~~, ~~~~~~~~~, ~~~~~~~~~, ~~~~~~~~~…) ~~~ XVIe ~~~ XVIIIe ~~~~~~~, ~~~ ~~~~ ~~~~~~~~~ ~~~ ~~~~~ ~~~ ~~~~~~~~, ~~’~~~~ ~~’~~~~~~ ~~’~~~~~~~~ ~~~~~~~ ~~’~~~~~~ ~~~~~~~~. ~~~~ matières se traitent ~~~~ ~~~~~ ~~ ~~~ ~~~~~~ ~~~~ ~~~~~~~, ~~~~~ ~~~~~~ ~~~~~ ~~~~~~ ~~~~~~, ~~~~~ ~~~~~~~~~~~~ ~~~ ~~~ ~~~~~~~, ~~~~~ ~~~~~~~~~~~~, ~~~~~ ~~~~~~~. ~~~ ~~~~~~~ ~~~~ ~~’~~~ ~~~ ~~~~~ guidé que par ~~~ ~~~~~~~~~~. ~~~~~~~ ~~~~~~~~~ ~~’~~~ ~~~~~~ ~~~~~~~~~~~~~, ~~~ XVIe ~~~~ ~~~~~~~~, ~~~~~~ ~~~~ ~~~~~~ ~~~ ~~~~~~~~~~~ ~~~~~~~~ ~~~ ~~~~~~~~~~~ ~~~~-~~~~~ ~~~ ~~~ ~~~~~~~~~ ~~~~-~~~~~. ~~’~~~~~~~~~~~~ ~~~ ~~’~~~~~~~ est en général ~~~ ~~~~~~ ~~~~~~~ ~~~~~~~~~. ~~~ ~~~~~~~~ ~~’~~~~~~~ ~~~ ~~~~~~~ ~~~~~~ ~~ ~~~~ ~~~~~~~~~~~~~ ~~’~~~~~~ ~~~~ ~~~ ~~~~~~~~~ ~~~ ~~~~~ ~~~~~~~~~~~~ ~~~ ~~~~~~ ~~~~~~~, ~~~~~ ~~~~, ~~~~~~~ ~~ l’auteur, lui semblent ~~~~~~~~~~~~~~ ~~ ~~~~~~, ~~~ ~~~~ ~~~~~~~~ ~~~~~~~ ~~ ~~~~~~~~~~ ~~~ ~~~~~~~~~~ ~~~~~ ~~~~ ~~’~~~~~~~~~ ~~’~~~ ~~~ ~~~~~~~ ~~~ ~~~~~~~~ ~~~ ~~~~~~ ~~~~~ ~~~~ ~~~ titre.\n« Ainsi ~~~ ~~~~~~~~~~ purement personnelle, individualiste, ~~~ ~~’~~~~~~~~~~~ ~~~~~~~ ~~~~~ ~~~ ~~~~~~~~~~ ~~~ ~~~~ ~~~~~~~ ~~~~ ~~~ ~~~~~~~~~~~~~ ~~~~~~~~~~ ~~~ ~~~~~~~ ~~~ ~~~~~ ~~~ ~~~~~~~, ~~~ ~~~~~~~~~ ~~~~~~~~~~~, ~~~~ ~~~~~~~~~~ ~~~ ~~~ ~~~~~~~~~~ voie, par rapport ~~ ~~~~~~ ~~~~ ~~~~~~~ : ~~~~~~~ ~~~~~~~ ~~~~~~~~~~~~~~~ ~~~~~ ~~~ ~~~~~~~~~~ ~~’~~~~ ~~~~~~~~~~. ~~~ ~~~~~ ~~’~~~ ~~~~~~ ~~~ ~~’~~~~~~~~ ~~~~ ~~~ ~~~~~~~~~ ~~~ ~~~~~~~~ ~~~ ~~~ ~~~~~~, mais de la ~~~~~~~~~~ ~~~~~~~~~~~~ ~~~ ~~’~~~~~~~, ~~~ ~~~ ~~~~~~~~ ~~~~~~~~ ~~~~ ~~’~~~~~~~~~~~~~ ~~~~ ~~~~~~~~~. ~~~~~ ~~~~ ~~~~~~~~ ~~~~~ ~~~~~~~~~~ ~~~~~~ ~~~~~ ~~~~~~ ~~’~~~~~~~~~~ ~~~~ ~~ ~~~~ ~~~~~~~~~~~~~~~ ~~~ ~~ cette gratuité. Un ~~~~~~~ ~~~~~~~~~~ ~~~ ~~~~~~ ~~~~~~~~~~~~ ~~~~~~~~~~~~~ ~~~ ~~~~~~~~~~ ~~~~~ ~~~ ~~~~~~~~ ~~~ ~~~~~~~ ~~~~~ ~~~ ~~~~~~ ~~’~~~~~~~~~~~~~ ~~~~ ~~~~~~~~~~~~~~. ~~~ ~~’~~~~ ~~~~ ~~~~~ ~~~ ~~~~~~~~~~~ ~~~~~ ~~~~ ouvrages de droit ~~~ XVIe ~~~ ~~~ XVIIe ~~~~~~~, ~~~~ ~~~~~~~~~~~~~~~ ~~~~~~~~~ ~~~~ ~~’~~~~~~~~~~~~, ~~~ ~~~~~~~~~~, ~~~ ~~~~~~~~~~~~, ~~~ ~~~~~~~~~~~~~, ~~~~~ ~~~~~~~~ ~~~~~~~~~~~ ~~’~~~~~~~~~ ~~~ ~~~ ~~~~~~~~~~~~. ~~~~ ~~~~~~~~~~ ~~~~~~~~ sur les pratiques ~~~ ~~~ ~~~~~~ ~~~ ~~~~ ~~~ ~~~~~~~~~~~ ~~~~~~~~~~~ ~~~~~~~~~~~~~ ~~~~ ~~~~~~ ~~~~~~~~~ ~~~~ ~~~~~~~ ~~~ ~~ ~~~ ~~~~~~~~~~~~~~ ~~~ ~~~~~~~~~~ ~~~ Bordeaux. »\nLa ~~~~~~~~~ ~~~~~~~, ~~~~~~ ~~~ ~~~~~~~, est merveilleuse, et ~~~ ~~~~~~~~~ ~~~~ ~~’~~~~~~~ ~~ ~~~~~~~~ ~~~~~~ ~~~~ ~~~~~~~ ~~~ ~~~~ Anthologie générale, ~~~ ~~~ ~~~~~~~ ~~~ ~~~~~ ~~~ ~~~~~~ ~~’~~ ~~~~~~~~. ~~~ ~~~ ~~~~~ ~~~~~ ~~~~~~~~ d’être un homme ~~~ XVIIe ~~~~~~~ (~~~~~ ~~~~ ~~~ XVIe, ~~~~~ ~~~ ~~~ ~~~~~~). ~~~~~~ ~~~ ~~~~~ ~~~~ ~~~~~~~ ~~~’~~~ ~~~~~~~ ~~~~~ ~~~~ ~~~~~~~~~ ~~~ ~~~~~~ ~~~~~~~ ~~~~~ ~~~~~~~~~~ ~~~ trou qu’il observe ~~~~~ ~~’~~~~~~~~~ ~~~ ~~~~~~~~ ~~~~~~~~~~ ~~~~~~ ~~~ ~~~~~~~~~ XVe ~~~~~~~ (~~’~~~~~~~~~~~, ~~~ ~~~~~~~~~, ~~~ ~~~~~~~ ~~ ~~~~~~) ~~~ ~~~ ~~~~~~~~~~~ ~~~~~~~~~~~~~ ~~~ XVIIIe ~~~~~~~. ~~’~~~~~~ ~~~~~, ~~~ femme qui se ~~~~~~~ ~~’~~~~~ un fake, ~~~~ ~~~~~~~~~~~, ~~~ ~~~~~~~~ ~~~~~~~ ~~~~~ ~~’~~~~~~~ ~~~~~~~~~~~ ~~~ ~~~~~, ~~~~~ Citizen Kane, ~~~~ ~~~~~ ~~~~~~~~ ~~~~~~, ~~~~~~~~~~~~~ ?\nvoir l’entrée du dimanche 17 octobre 2021 et ses 12 images dans Le Jour ni l’Heure


Pajenn:Le Clerc - Ma beaj Londrez, 1910.djvu/93 - Wikimammenn\nPajenn:Le Clerc - Ma beaj Londrez, 1910.djvu/93\ndenno mein. Monumant Herri VII a zo ar muian en gwel. Mes, en e gichen, e zo unan hag a stag muioc’h outan ar spered, hini Mari Stuart, bet rouanez Bro-Skos hag ive rouanez Frans. He mab Jakez Ian, roue Bro-Zôz, a reas digas aman he relego ar bla 1612. Gwelet hon deus e oa bet dibennet ar bla 1586 gant he c’hinitervez jentil Elizabet, rouanez Bro-Zôz.\n’N eur zellet endro d’in er chapel-man, e teulis ple d’eur c’hustod hag a oa goullou e-touez meur a re-all o devoa c’hoaz pep hini eur zant men. Ha me da c’houlen digant hon ambrouger petra a oa kiriek da ze. Goude m’an nevoa komzet ouz an diskoeer, e lavaras d’in : « Fe, emean, bean a oa sent ha sentezed ha na blijent ket kaer d’ar roue Herri VII. » Pere, c’hwistim ?\nPac’h anaveer pab kentan ar brotestanted evel ma reomp, e c’heller respont didro : ar gwerc’hezed, emichans. Ar c’hustod-man e dlee bean enni skeuden ar Werc’hez Vari, dre ma ’n em gav a-us d’ar re-all.\nChapel Herri VII a ra evel eul lost d’an iliz war du ar zav-heol. Etrezi hag an ôter-vras e zo eun all ha nan eo ket ken kaer ; koulskoude e tiskoeer anei dalc’hmat d’an diavezidi : hini sant Edouard ar C’hovezour, bet roue Bro-Zôz eun nebeudig arôk digoue an Normaned. Aman eman e ve : eun arched koad grêt ouspenn 600 vla so. Gwejall e oa kaer ken e oa : mes bet ê lemet diwarnan a dammigo gant kontel an dud devot al loden vrasan eus ar gwisk aour a oa endro d’ean. A-dal d’ean eman ar gador ac’h aze warni aboe 600 vla so rouane ha rouanezed Brô-Zoz an de ma vent kurunet : ar roue a hirie, Edouard VII an neus azeet warni er bla 1902. Dister a-walc’h ec’h ê :\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/93&oldid=150100 »\nKemmoù diwezhañ degaset d'ar bajenn-mañ d'an 6 Meu 2019, da 10:40.


Pajenn:Morvan - Buez ar Zent, 1894.djvu/755 - Wikimammenn\nPajenn:Morvan - Buez ar Zent, 1894.djvu/755\n5 a viz Du\nsantez franseza a amboaz\npe ar mitizien a ioa bet roet d’ezhi gant he mamm. Hogen, ann dra-ma a reaz kement a boan da Franseza ma kouezaz klanv ha ma oue dare d’ezhi mervel.\nNeuze Per a anavezaz erfin he faot, ha setu hen ha mont d’en em strinka d’ann daoulin dirak guele he bried enn eur c’houlenn pardoun. Franseza a zridaz he c’haloun oc’h he velet, hag a vriataz anezhan gant karantez enn eur lavaret : « — Bezit sur, va mignoun, n’em euz biskoaz great netra hag a c’hellfe rei leac’h d’ehoc’h da gaout drouk ouzinn. »\nPer a zirollaz da vouela o klevet ar c’homzou-ze, hag hiviziken e kemeraz skouer dioc’h he bried hag ec’h en em daolaz holl eveldhi d’ann oberiou a binijenn, a zevosion hag a drugarez. Evelse ne oue mui trouz ebed entrezho, hag ar palez o devoa e Guengamp a deuaz da veza henvel ouz eur gouent.\nEtre daou e varvaz ann duk Fransez, ha Per a ioa galvet da zelc’her he blas var dron Breiz. Franseza a oue kurunet e Roazon asambles gant he fried ; mes ar renk huel a zukez ne zervichaz nemed da rei c’hoaz muioc’h a sked d’he vertuziou.\nBez’e oue ato humbl ha modest evel diagent, ha difenn a eure enn he falez ann holl ebatou a zoug d’ar pec’hed pe a zistro dioc’h servich ann Aotrou Doue. Evithi a dremene ouspenn ann hanter euz ann deiz o pedi hag o vizita ann dud paour, dreist holl ar beorien mezuz. Kastiza a rea ive he c’horf dre ar iun hag a bep seurt pinijennou. Kement a horrol e devoa ouz braoigou ar bed ma c’houlennaz kounje digant he fried da zougen dillad dister, hag ar skouer vad a roaz var ar poent-ma a oue heuliet gant noblans ar vro. A hent all, e veze ato var evez gant aoun na vije re veac’hiet ar bobl, ha setu perak ar bobl a garie anezhi evel he vamm hag he vadoberourez.\nMes ann dra-ze ne badaz ket pell. Doue a c’halvaz ann duk Per davethan, ha Franseza e devoue adarre kalz da c’houzanv euz a berz he c’herent tosta, hag euz a berz Loiz XI, roue Frans. Ar re-ma a felle d’ezho a-grenn e raje eunn eil dimezi. Mes hi e devoa roet he ger d’he\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/755&oldid=137995 »